شەهید شاهین و شەهید ئاریۆ فیدائی پێشەنگی کۆمەڵگای ئازادن – پەژاک\nلە قۆناغێکدا کە گەلانی ئێران لە زۆربەی ناوچەکاندا لەدژی رژێمی داگیرکەر و سەرکوتکاری ئێران سەریانهەڵداوە، لەوە تێگەیشتوون کە ئەم دەسەڵاتە خوێنمژە بە نیاز نییە هیچ گۆڕانکارییەک لە بواری سیاسی، کۆمەڵایەتی و ئابووریدا پێکبێنێت. لەو پێناوەدا خەبات و تێکۆشانی گەلی کورد لە ڕۆژهەڵاتی کوردستان تا دەڕوات پەرە دەستێنێت و بەرەوە گەیشتن بە کۆمەڵگایەکی ئازاد و دیموکراتیکدا هەنگاو دەنێت، لەم پێناوەشدا هەمیشە نرخی داوە و بە هەموو شێوەیەک پێداگری لەسەر بە دیهێنانی ئامانجەکانی کردووە.\nرژێمی داگیرکەری ئێران کە بە سیاسەتە شۆڤێنیستیەکانی هەمیشە هەوڵی چەوساندنەوەی گەلانی ئێرانی داوە، بە یاسا دژە مرۆڤانەکانی ڕێگەی نەداوە خەڵک داوای مافی رەوا و ئازادی خۆی بکات. جارێکی تر چەکدارەکانی رژێم بە شێوەیەکی دڕندانە گەلی کوردی کردووەتەوە ئامانج و هێرش دەکاتە سەر کادیرە پێشەنگەکانی پژاک، کۆدار و یەکینەکانی رۆژهەڵاتی کوردستان کە بۆ دامەزراندنی سیستەمێکی دیمۆکراتیک لە ئێران و ڕۆژهەڵاتی کوردستان تێدەکۆشن. رژێم بەو هێرشانە دەیەوێت لە کەسایەتی گەلی کورددا، سەرجەم گەلانی ئێران چاوترسێن بکات و لە سەرهەڵدان و تێکۆشان بۆ گەیشتن بە مافە ڕەواکانیان پاشگەزیان بکاتەوە.\nلە چوارچێوەی هێرش و داگیرکەریەکانی رژێم لە ڕۆژی ٢٧ی ٧ی ٢٠٢١ لە هەرێمی بۆکان سەر بە پارێزگای ورمێ، هێزە داگیرکەرەکانی رژێمی ئێران بۆسە بۆ دوو هەڤاڵمان دادەنێن کە لەکاتی راپەڕاندنی ئەرکی رێکخستنی دا بوون. چەکدار و بە کرێگیراوەکانی رژێم بە شێوەیەکی دڕندانە هێرش دەکەنە سەر هەڤاڵانمان و ئەو دوو هەڤاڵەمان قارەمانانە لەبەرامبەر چەکدارەکانی رژێم بەرخودان دەکەن و لە ئەنجامی شەڕ و پێکدادانێکی نابەرابەردا، دوای خۆڕاگرییەکی قارەمانانە هەڤاڵ ئاریۆ و شاهین پەیوەستی کاروانی نەمران دەبن.\nئێدریس فێقهی ناسراو بە (ئاریۆ زاڵ) و مۆحسێن قادری ناسراو بە (شاهین ئاگری) بۆ وەدیهێنانی ئیرادە و ناسنامەی ئازادی گەلان لە بەرانبەر سیاسەتی سەرکوت و نکۆڵی رژێمی داگیرکەری ئێران لە سەر ئیرادە و هەبوونی کۆمەڵگا، تا دوا چرکەی ژیانیان بە جۆش و بەڵێنی شۆڕشگێڕانەوە تێکۆشاون.\nهەڤاڵانمان شەهید ئاریۆ و شەهید شاهین، لە قۆناغێکدا کە هێزە داگیرکەرەکان، بێباوەڕی بە خەبات و تێکۆشان، ڕادەست بوون و چۆکدانان بە سەر بزووتنەوەی ئازادیخوازی گەلی کورد دا دەسەپێنن، بوێرانە و بە گیانبازیەوە بوونە هێمای شۆڕشگێڕی ئازاد و قارەمانی نیشتمان.\nهەڤاڵ شاهین ئاگری ساڵی ١٩٨٣ لە ماڵباتێکی وڵاتپارێز و رەنجدەر لە هەرێمی بۆکان چاو بە دونیا هەڵدێنێت. دوای سەرهەڵدانەکانی ساڵی ١٩٩٩ لە ڕۆژهەڵاتی کوردستان لە دژی پیلانگێڕی نێونەتەوەیی لەسەر رێبەر ئاپۆ، لەگەڵ هزر و رامانی رێبەر ئاپۆ ئاشنا دەبێت. ناوبراو لەو قۆناغەدا کە بۆشایی سیاسی باڵی بەسەر ڕۆژهەڵاتی کوردستاندا کێشابوو، لەسەر بنەمای فکر و فەلسەفەی ئاپۆیی دەستی بە لێگەڕین کرد و لە ساڵی ٢٠٠٨ـەوە لەسەر ئەو بیر و بڕوایە کار و خەباتی مەدەنیانە دەست پێدەکات.\nشەهید شاهین لە ساڵی ٢٠١٢ سەردانی باشووری کوردستان دەکات و پەیوەندی بە شۆڕشەوە دەکات و بەشداری ریزی گەریلاکانی ئازادی کوردستان دەبێت و لە چیای سەربەرزی قەندیل فێری گەریلایەتی دەبێت. دوای پێشخستنی خۆی لە بواری فکری و لەشکەریەوە، دەگەڕێتەوە ناوخۆی ڕۆژهەڵاتی کوردستان و لە هەرێمەکانی کۆساڵان، مەریوان، سنە، کامیاران، شاهۆ و مۆکریان کار و خەباتی شۆڕش رادەپەڕێنێت و لەپێناو ڕێکخستن کردنی جەوانان و پەروەردەکرنیان لەبواری پاراستنی جەوهەری لە بەرامبەر هێرش و داگیرکارییەکانی دەسەڵاتی ئێران دژبە گەلی کورد لە ڕۆژهەڵاتی کوردستان، هەوڵێکی ماندوو نەناسانە دەدات.\nهەڤاڵ ئاریۆ زاڵ ساڵی ١٩٨٥ لە شاری سنەی رۆژهەڵاتی کوردستان لەماڵباتێکی وڵاتپارێزدا چاو بە دونیا هەڵدێنێت، وەک هەموو گەنجێکی خاوەن هەستی نیشتمانپەروەری، دوای سەرهەڵدانەکانی ١٩٩٩ی ڕۆژهڵاتی کوردستان بۆ خاوەنداریی لە ڕێبەر ئاپۆ، لەگەڵ تەڤگەری ئازادیخوازی کورد ئاشنا دەبێت و لە ساڵی ٢٠٠٦ـدا بە پێشکەوتنی کاروخەباتی پژاک لە شاری سنە، زیاتر لێگەڕینی بە دوای ئازادی دروست دەبێت و ساڵی ٢٠١٢ لەناو شاردا دەست بە کار و خەباتی مەدەنیانە دەکات و لەساڵی ٢٠١٤ دوای پەروەردەیەکی سەرەتایی بەشداری کاری ڕێکخستنی ناو شار دەبێت. دواتر لە ساڵی ٢٠١٧ بەشداری ڕیزی گەریلاکانی ئازادی کوردستان دەبێت. دوای پەروەردەی لەبواری گەریلای سەردەمی نوێ و پەروەردەی ئیدئۆلۆژیک لە هەرێمەکانی مەهاباد، سەردەشت و بۆکان دەست بە کاری ڕێکخستنی و پەروەردەکردنی جەوانان و ژنان بۆ پاراستنی جەوهەری دەکات و لەم پێناوشدا رەنجێکی بێوچان دەدات.\nلەم سەردەمەدا کە قۆناغێکی نوێی قڕکردن لە کوردستان لەئارادایە، چەکدارەکانی رژێم هێرشەکانیان بۆ سەر گەلی کورد چڕتر کردوەتەوە کە ئەوەش درێژەی هەمان سیاسەتی دژە کوردی فتوای خومەینییە بۆ سەر کوردان. بۆیە ئەو هەڤاڵانەمان لەم قۆناخە هەستیارەی مێژوودا بوونە هێما و دەنگێکی ئازاد لەپێناو پاراستنی کۆمەڵگای ئازاد و دیمۆکراتیک لە ڕۆژهەڵاتی کوردستاندا. پاراستنی کۆمەڵگایەک کە مەترسی قڕکردنی جەستەیی و ناسنامەی لەسەرە، ئەرکێکە کە هیچ هێزێک جگە لە خۆدی کۆمەڵگا ناتوانێت لەسەر شانی بگرێت و بە باشی پێکی بێنێت. بۆیە هەڤاڵ شاهین و هەڤاڵ ئاریۆ بە پشتبەستن و باوەڕی تەواو بە فکر و فەلسەفەی ڕێبەر ئاپۆ سەرەڕای مەترسییەکان لە دژوارترین کات و ناوچەکان، ئەرکی پێشەنگایەتی پەروەردەکردنی کۆمەڵگایان بە ئەستۆ گرت و بۆ وەدیهێنانی کۆمەڵگایەکی ئازاد و گەلێکی شۆڕشگێڕ وەک میلیتانێکی فیدایی تا دوا دڵۆپی خوێنی پاکیان ئەرکی شۆڕشگێڕییان بە جێ هێنا.\nوەک پارتی ژیانی ئازادی کوردستان (پژاک)، پرسە و سەرەخۆشی خۆمان ئاراستەی بنەماڵەی سەربەزی شەهید شاهین و ئاریۆ، گەلی وڵاتپارێزی بۆکان، سنە و سەرجەم گەلی ڕۆژهەڵاتی کوردستان و ئەندام و دۆستانی تەڤگەرمان دەکەین. هاوکات بەڵێنمان دوو پات دەکەینەوە کە بە درێژەدان بە رێبازی خەباتیان و ئاڵای تێکۆشانیان کە لە پێناو دەستەبەرکردنی کۆمەڵگایەکی ئازاد و دیموکراتیک و بە رێکخستنی کردنی گەلێکی شۆڕشگێڕ بەرزیان کردووەتەوە، خاوەندارێتی لە خوێن و خەباتی ئەو شەهیدانە دەردەکەوین و بە درێژەدان بە رێچکەی خەباتیان خەونی ئارام لەداگیرکەران دەزڕێنین.\nلە کۆتاییدا داوا لە ژنان و جەوانانی کورد دەکەین کە بۆ خاوەندارێتی لەرێبازی شەهید ئاریۆ و شاهین، روو لە چیا سەربەرزەکانی کوردستان بکەن و بە هەڵگرتنی چەکی شەهیدان، خاوەندارێتی لە هێڵی تێکۆشانیان بکەن و بۆ بە دیهێنانی خەون و خەیاڵی شەهیدان گوڕ بە تێکۆشان بدەن.\nبژی ڕێبەر ئاپۆ\nبژی شەهیدانی رێگای ئازادی\nبژی گەریلا و هێڵی ئازادی ژن\nبژی بەرخۆدانی زیندان\nتاگەکان:پژاکشەهد شاهینشەهید ئاریۆکوردستان


پرسيار له سه‌ر OS يی LINUX (په‌ڕه 1) - ئوبونتو Ubuntu و لینوکس بە گشتیی - مەکۆکانی وێبچن\nپرسيار له سه‌ر OS يی LINUX\nمەکۆکانی وێبچن » ئوبونتو Ubuntu و لینوکس بە گشتیی » پرسيار له سه‌ر OS يی LINUX\n1 بابه‌ته‌كانی PCKURD 2011-08-11 20:49:42\nبابه‌ت: پرسيار له سه‌ر OS يی LINUX\nبه‌راده‌ران ده‌مه‌وێت سيستمه‌ی به‌گه‌ر خه‌ری LINUX له‌سه‌ر كۆمپيوته‌ركه‌م ئيش پێ بكه‌م له كوێ ده‌ستم به‌كه‌وێت ئايه به‌لاشه يان به پاره‌يه\n2 وه‌ڵامه‌كانی Shamal986 2011-08-11 21:13:16\nوه‌ڵام: پرسيار له سه‌ر OS يی LINUX\nسود لەم بەشە وەبگرە زانیاری باشی تیدایە.\n3 وه‌ڵامه‌كانی PCKURD 2011-08-11 21:18:12 (دەستکاری کراوە: PCKURD 2011-08-11 21:19:43)\nبرام ده‌ست خۆش ئه‌گه‌ر هه‌ڵه نه‌بم ئه‌و باس له سيسته‌می ئۆبۆنتو ده‌كات\n4 وه‌ڵامه‌كانی ئاسۆ نادری 2011-08-11 21:20:42\nوایه، به‌ڵام ئوبونتو جۆرێكه له لینوكس، جا ده‌توانیت هه‌ر له‌و مه‌كۆیه‌وه به‌رده‌وام بیت و پرسیاره‌كانت بنووسیت.\nئه‌م بابه‌ته‌ش ده‌گوازمه‌وه ئه‌وێ.\n5 وه‌ڵامه‌كانی پهپ 2011-08-11 21:56:09\n6 وه‌ڵامه‌كانی یاداشت 2011-08-27 13:52:35\nئەی لینوکس خواز، لینوکس، دەکرێت بڵێین GNU/Linux یاخود گوونجاوتر سیستەمی کارگێری لینوکس کە سیستەمیکی کارگێری خۆڕایە لەسەر بنەمای UNIX و LInux-Kernel وە نەرمەکاڵای ژێر GNU ــە بەهێزترین و پتەوترینە سیستەمی کارگێریە و دابەشکردنەکانی زۆرن\nلە لینوکس دا دابەشکردنەکان زۆرن و بەگوێرەی کار و فرمانی بەکاربەر دەگۆرین، گرینگ ئەوەیە ئایا بۆ چی لینوکس بەکاردەبەیت ئامانجت چیە لە بەکاربردنی و بۆ چ کارێکتە، بۆ بەکارهێنەرانی نوێ دابەشکراوی Ubuntu, Fedora, OpenSuse پێشنیار کراون بەتایبەتی Ubuntu کە هەتائێستا بەربڵاوترین دابەشکردنە کە زۆرترین بەکاربەری هەیە و ئەوانی تریش لە تەشەنەکردندان.\nئەمە ناساندن، سەبارەت بەدامەزراندن و وەگەرخستنی گەر نوێیت لە بەکاربردنی لینوکس و دابەشکردنەکانی باشترە VirtualBox بەکاربەریت بۆ دامەزراندنی لە نێو ویندۆس دا و بەپێچەوانەشەوە، وە دەشکرێت لە پاڵ ویندۆس دا شانبەشانی یەکتری وەگەریان بخەیت.\nکامە لەدابەشکردنەکانت بەگوونجاو زانی ئەتوانیت دایبگریت و دایبمەزرێنیت\nهەمیشە فێربوون پاشان دامەزراندن!


كۆبوونەوەیەكی نائاسایی سازكرد ئەنجومەنی وەزیرانی عیراق چەند بڕیارێك لەبارەی بەسرەوە دەردەكات – تۆڕی میدیایی خەڵک\nكۆبوونەوەیەكی نائاسایی سازكرد\nئەنجومەنی وەزیرانی عیراق چەند بڕیارێك لەبارەی بەسرەوە دەردەكات\n2018/09/08 - 2:43 PM\nئەنجومەنی وەزیرانی عیراق، چەند بڕیارێك لەبارەی بەسرەوە دەردەكات و تیمێكیش بۆ شارەكە رەوانە دەكات.\nئەنجومەنی وەزیرانی عیراق، لە دانیشتنێكی نائاسایی كە ئەمڕۆ شەممە سازیكرد، چەند بڕیارێكی لەبارەی بەسرەوە دەركرد، لەوانە رەوانەكردنی تیمێكی وەزاری بۆ مانەوە لە بەسرە تا ئەو كاتەی ئەركەكانی سەرشانی بەجێدەگەیەنێت، تیمەكەش لەلایەن ئەنجومەنی وەزیرانەوە تەواوی دەسەڵاتی پێدەدرێت، وێڕای دابینكردنی بودجەیەك كە لەژێر ئیدارەی ئەو تیمەدا دەبێت كە دەسەڵاتێكی تەواوی دەبێت.\nنوسینگەی رۆژنامەوانی ئەنجومەنی وەزیران لەو بارەیەوە لە بەیاننامەیەكدا رایگەیاندووە”وەك جێبەجێكردنی ئەو بڕیارانەی لەلایەن ئەنجومەنی وەزیرانەوە دەركراوە بۆ چارەسەركردنی پێداویستییەكانی پارێزگای بەسرە، ئەنجومەنی وەزیران بڕیاریدا، رەزامەندی لەسەر بەدەركردنی چەند بڕگەیەك لە رێنماییەكانی بودجەی گشتی ساڵی 2018 بۆ بەسرە دەرببڕێت، لەگەڵ رێنماییەكان بۆ جێبەجێكردنی گرێبەستە حكومییەكانی ژمارەی 2ی ساڵی 2014، بۆیە بڕیاردرا پشتیوانی و كۆمەكی دانیشتوانی بەسرە بكرێت، بە تایبەت خانەوادەی قوربانییە مەدەنییەكان و سەربازییەكان”.\nهەر لە بەیاننامەكەی نوسینگەی رۆژنامەوانی ئەنجومەنی وەزیرانی عیراقدا هاتووە”بڕیاردرا بە رەوانەكردنی تیمێكی وەزاری بەپێی بڕیاری 271ی ساڵی 2018ی ئەنجومەنی وەزیران و مانەوەی لە بەسرە تا ئەو كاتەی ئەركەكانی خۆی بەجێدەگەیەنێت، تیمەكە هەموو دەسەڵاتێكی پێویستی پێدەدرێت لەلایەن ئەنجومەنی وەزیرانەوە، بودجەیەكیشی بۆ تەرخان دەكرێت كە لەژێر سەرپەشتی خۆیدا دەبێت، وێڕای پشتیوانی لە هێزە ئەمنییەكان و هێزە چەكدارەكان بۆ سەپاندنی یاسا و رەخساندنی بواری تەواو لەپێناو پارێزگاریكردن لە سەروماڵی هاوڵاتیان و سامانی گشتی دەوڵەت”.\nئەنجومەنی وەزیران، بەپێی بەیاننامەكە تەئكید لەسەر “مافی خۆپیشاندانی ئاشتیانە و مافی پاراستنی دەكاتەوە كە لەدەستوردا دیاریی كراوە، وێڕای پشتیوانی لە دەستپێشخەرییەكانی كۆمەڵی مەدەنی بۆ بەشداریی لە هەڵمەتەكانی ئاوەدانكردنەوە و كاریی خۆبەخشانە، هەروەها پێكگەیشتن لەگەڵ توێژی لاوان لە پارێزگای بەسرە و بەشداریپێكردنیان لە پرۆژە چاكسازییەكان”.\nئەمڕۆ شەممە، ئەنجومەنی وەزیرانی عیراق كۆبوونەوەیەكی نائاسایی سازكرد بۆ گفتوگۆ لەبارەی رەوشی بەسرە و دەركردنی چەند بڕیارێكی پێویست بۆ چارەسەكردنی ئەو تەنگژانەی روویان لە پارێزگاكە كردووە.


یه‌كێتی تۆپی پێی ئه‌وروپا لیستی پاڵێوراوانی خه‌ڵاتی باشترینه‌كانی بڵاوكرده‌وه\nیه‌كێتی تۆپی پێی ئه‌وروپا لیستی پاڵێوراوانی خه‌ڵاتی باشترینه‌كانی بڵاوكرده‌وه   7/8/2017\nیه‌كێتی نێوده‌وڵه‌تی تۆپی پێ لیستی كۆتایی ئه‌و یاریزانانی بڵاوكرده‌وه كه ركابه‌ری له‌سه‌ر خه‌ڵاته‌كانی وه‌رزی رابردووی چامپیۆنس لیگ ده‌كه‌ن و یانه‌ی ریاڵ مه‌دریدیش پشكی شێری به‌ركه‌وتوه كه 6 یاریزانی بۆ خه‌ڵاته‌كان پاڵێوراون.\nیوفا له‌ماوه‌ی رابردوودا ده‌نگدانێكی بۆ دیاری كردنی باشترین 3 یاریزان له شوێنه جیاوازه‌كانی یاریگا كه پێكهاتون له گۆڵپارێز و به‌رگریكارو هێڵی ناوه‌ند و هێرشبردن رێكخست بۆ ئه‌وه‌ی له هه‌ر شوێنه‌و 3 یاریزان دیاری بكات بۆ ئه‌وه‌ی له ئاهه‌نگه‌كه ئاماده‌بن.\nیوفا ساڵانه له ئاهه‌نگی قۆناغی كۆمه‌ڵه‌كانی چامپیۆنس لیگ باشترین یاریزانی ئه‌وروپا دیاری ده‌كات، ئه‌م ساڵیش جیاواز له ساڵانی پێشوو له‌پاڵ باشترین یاریزان، باشترین گۆڵپارێز و باشترین یاریزانی به‌گریكار و ناوه‌ند و هێرشبه‌ر دیاری ده‌كات، ئه‌مه‌ش له میانی ئاهه‌نگێك كه رۆژی24/8 به‌ڕێوه‌ده‌چێت.\nرۆژی 15/8یش یوفا به‌جیا ناوی ئه‌و 3 پاڵێوراوه بڵاوده‌كاته‌وه كه ركابه‌ری له‌سه‌ر خه‌ڵاتی باشترین یاریزانی ئه‌وروپا له‌سه‌ر ئاستی كوڕان و كچان ده‌كه‌ن.\nوه‌كو پێگه‌ی ره‌سمی یوفا بڵاویكردۆته‌وه لیژنه‌ی داوه‌رانی دیاری كردنی 3 یاریزانی كۆتایی بۆ خه‌ڵاته‌كان پێكهاتون له راهێنه‌ران و یاریزانانی هه‌ر 32 تیپه‌كه‌ی قۆناغی كۆمه‌ڵه‌كانی وه‌رزی رابردوو له‌گه‌ڵ 55 رۆژنامه‌نووس.\nده‌نگدانیش به‌جۆرێك بووه كه هه‌ر ده‌نگده‌ره‌و 3 ده‌نگی داوه كه یه‌كه‌میان 5 خاڵ و دووه‌م 3 خاڵ و سێه‌میشیان خاڵێك بۆ هه‌ژمار كراوه‌و دوای یه‌كلایی كردنه‌وه‌ی ده‌نگی لیژنه‌كه ئه‌م یاریزانانه بۆ ركابه‌ری كردن له‌سه‌ر خه‌ڵاته‌كان ماونه‌ته‌وه.\nسه‌ره‌تا بۆ دیاری كردنی باشترین گۆڵپارێزی ئه‌وروپا هه‌ریه‌كه له جیانلویجی بۆفۆنی گۆڵپارێزی یۆڤانتۆس و مانوێل نۆیه‌ری گۆڵپارێزی بایرن مونشن و یان ئۆبلاكی گۆڵپارێزی ئه‌تله‌تیكۆ مه‌درید پاڵێوران.\nئه‌و گۆڵپارێزانه‌ی پله‌ی چواره‌م تا ده‌یه‌میان به‌ده‌ستهێنا\n4-كیلۆر ناڤاس-ریاڵ مه‌درید 67 خاڵ.\n5-كاسپه‌ر شمایكل-لیسته‌ر سیتی 16 خاڵ.\n6-مارك ئه‌ندری تیر شتیگن-بارسێلۆنا 7 خاڵ.\n7-دانێا سۆباسیچ-مۆناكۆ 6 خاڵ.\n8-ئه‌نتۆنی لۆپێز-لیۆن 5 خاڵ.\n9-رۆمان بۆركی-دۆرتمۆند و ئیكه‌ر كاسیاس-پۆرتۆ و ئیدیرسۆن-به‌نفیكا /مان سیتی و هۆگۆ لۆریس-تۆتنهام و پیپێ رێنا-ناپۆلی 1 خاڵ.\nله هێڵی به‌رگریش هه‌ریه‌كه له بۆنۆچی له یۆڤانتۆس و سێرجیۆ رامۆس و مارسێلۆ له ریاڵ مه‌درید زۆرترین ده‌نگیان پێدراوه‌و له ئاهه‌نگی یوفا ئاماده ده‌بن.\nئه‌و به‌رگریكارانه‌ی پله‌ی چواره‌م تا ده‌یه‌میان به‌ده‌ستهێنا\n4-جۆرجیۆ كیلینی-یۆڤانتۆس 71 خاڵ.\n5-دانی ئه‌لڤێس-یۆڤانتۆس/مان سیتی 50 خاڵ.\n6-دیگۆ گۆدین-ئه‌تله‌تیكۆ مه‌درید 16 خاڵ.\n7-فیلیپ لام-بایرن مونشن-14 خاڵ.\n8-دانی كارڤاخال-ریاڵ مه‌درید 13 خاڵ.\n9-جێرارد پیكێ-بارسێلۆنا 12 خاڵ.\n10-بینجامین مێندی-مۆناكۆ/مان سیتی 9 خاڵ.\nله هێڵی ناوه‌ندیش یانه‌ی ریاڵ مه‌درید به‌ته‌واوی كۆنتڕۆڵی پاڵێوراوانی كردووه كه هه‌ریه‌كه له تۆنی كروس و كاسیمیرۆ و لۆكاس مۆدریش بۆ خه‌ڵاتی باشترین یاریزانی ناوه‌ند پاڵێوراون.\nئه‌و ناوه‌ندانه‌ی پله‌ی چواره‌م تا ده‌یه‌میان به‌ده‌ستهێنا\n4-میرالیم پیانیچ-یۆڤانتۆس 33 خاڵ.\n5-تیاگۆ ئه‌لكانتارا-بایرن مونشن 25 خاڵ.\n6-بێرناردۆ سیلڤا-مۆناكۆ/مان سیتی 21 خاڵ.\n7-ئه‌ندرێس ئینێستا-بارسێلۆنا 15 خاڵ.\n8-فابینیۆ-مۆناكۆ 12 خاڵ.\n9-ئیسكۆ-ریاڵ مه‌درید و ڤیدال-بایرن مونشن 10 خاڵ.\nله هێڵی هێرشبردنیش هه‌ریه‌كه له پاولۆ دیبالا و لیۆنێل میسی و كریستیانۆ رۆناڵدۆ ركابه‌ری له‌سه‌ر خه‌ڵاتی باشترین هێرشبه‌ر ده‌كه‌ن كه رۆناڵدۆ به 12 گۆڵ و میسی به 11 گۆڵ یه‌كه‌م و دووه‌م گۆڵكاری وه‌رزی رابردووی پاڵه‌وانێتیه‌كه بوون.\nئه‌م هێرشبه‌رانه‌ی پله‌ی چواره‌م تا ده‌یه‌میان به‌ده‌ستهێناوه\n4-كیلیان مباپی-مۆناكۆ 58 خاڵ.\n5-رۆبه‌رت لیڤاندۆڤسی-بایرن مونشن 24 خاڵ.\n6-نه‌یمار دا سیلڤا-بارسێلۆنا/پاریس سان جێرمان 21 خاڵ.\n7-ئه‌نتوان گریزمان-ئه‌تله‌تیكۆ مه‌درید 14 خاڵ.\n8-گۆنزالۆ هیگواین-یۆڤانتۆس 8 خاڵ.\n9-كاڤانی-پاریس سان جێرمام 6 خاڵ.\n10-ماریۆ ماندزۆكیچ-یۆڤانتۆس 10 خاڵ.\nله كۆتاییشدا براوه‌ی ئه‌و خه‌ڵاتانه دیاری كراوه، چونكه ده‌نگدان كۆتایی هاتووه، به‌ڵام له ئاهه‌نگی یوفا كه 24ی ئه‌م مانگه ده‌كرێت ناوی براوه‌ی خه‌ڵاته‌كان ئاشكرا ده‌كرێت، خه‌ڵاتی باشترین یاریزانی ئه‌وروپاش له ئاهه‌نگه له‌لایه‌ن رۆژنامه‌نووسان ده‌نگدانی بۆ ده‌كرێت.\n3 یاریزانی مان یونایتد ركابه‌ری له‌سه‌ر خه‌ڵاتی باشترین یاریزانی یۆرۆپالیگ ده‌كه‌ن\nیه‌كێتی تۆپی پێی ئه‌وروپا لیستی كۆتایی ئه‌و یاریزانانه‌ی بڵاوكرده‌وه ركابه‌ری له‌سه‌ر خه‌ڵاتی باشترین یاریزانی وه‌رزی رابردووی یۆرۆپالیگ ده‌كه‌ن و هه‌ر 3 یاریزانه‌كه‌ش له ریزی مانچسته‌ر یونایتدی پاڵه‌وانن.\nمان یونایتد وه‌رزی رابردوو توانی له یانه‌ی ئه‌یاكس بباته‌وه‌و نازناوه‌كه ده‌ستبه‌ربكات به‌هۆی ئه‌مه‌شه‌وه یاریزانه‌كانی زۆرترین ده‌نگیان پێدراوه.\nهه‌ریه‌كه له هنریك مخیتاریان و پۆڵ پۆگبا و زڵاتان ئیبراهیمۆڤیچ ركابه‌ری له‌سه‌ر خه‌ڵاته‌كه ده‌كه‌ن كه زڵاتان ئێستا له ریزی یانه‌كه نه‌ماوه، به‌ڵام وه‌رزی رابردوو رۆڵی گه‌وره‌ی هه‌بوو له گه‌یشتنی مان یونایتد به یاریی كۆتایی.\nبراوه‌ی ئه‌م خه‌ڵاته‌ش رۆژی 25/8 له میانی ئاهه‌نگی یوفا كه له‌شاری مۆناكۆ تایبه‌ت به راكێشانی تیروپشكی قۆناغی كۆمه‌ڵه‌كان به‌ڕێوه‌ده‌چێت ئاشكرا ده‌كرێت.\nژماره‌ی 3 پاڵێوراوه‌كه\nئه‌و یاریزانانه‌ی پله‌ی چواره‌م تا ده‌یه‌میان به‌ده‌ستهێناوه\n4-ئه‌لیكسانده‌ر لاكازێت-لیۆن/ئه‌رسناڵ 70 خاڵ.\n5-كاسپه‌ر دۆلبێرگ-ئه‌یاكس 40 خاڵ.\n6-ماركۆس راشفۆرد-مان یونایتد 37 خاڵ.\n7-داڤی كلاسین-ئه‌یاكس/ئێڤه‌رتۆن و ئه‌ندرێ هێرێرا-مان یونایتد 33 خاڵ.\n9-بێرتراند تراوری-ئه‌یاكس/لیۆن 28 خاڵ.\n10-ئیدین دزیكۆ-رۆما 23 خاڵ.\nرۆجێر فێدره‌ر بۆ جاری چواره‌م له‌م وه‌رزه‌دا له نادالی برده‌وه 17/10/2017\nدۆڤیزیسیۆ قۆناغی ژاپۆنی مۆتۆ جی پی برده‌وه 17/10/2017\nشاراپۆڤا یه‌كه‌م نازناوی برده‌وه 17/10/2017\nمیسی یاریگای یاری ده‌ستپێكی مۆندیال ده‌كاته‌وه 17/10/2017\nخه‌سره‌و گورون: خزمه‌ته‌كانی مام بۆ وه‌رزشكاران زۆرن به‌ڵام به‌نرخترینیان بیرۆكه‌ی دامه‌زراندنی لیژنه‌ی ئۆڵۆمپی كوردستانه 16/10/2017\nسوارێز ئه‌مساڵ ته‌نیا ئه‌وه‌ی بۆ بارسا كردووه درێسه‌كه‌ی بدڕێنێت 4/10/2017\nسبه‌ی جه‌وله یه‌كلاكه‌ره‌وەكه‌ی یارییه‌كانی سه‌رجه‌م كیشوه‌ره‌كانه 4/10/2017\nسیناریۆكانی دوورخستنه‌وه‌ی كارلۆ ئه‌نچیلۆتی له راهێنه‌ریی بایرن مونشن 4/10/2017\nیاریگای كامپ نو 90 ده‌قیقه ده‌نگی لێوه نه‌هات 4/10/2017\nریبیری به‌سته‌ری سه‌ره‌كی ئه‌ژنۆی پچڕا 3/10/2017


فه‌رمانده‌كه‌ی پارتی چۆنیه‌تیی ته‌قه‌لێكردنه‌كه‌ی ئاشكرا ده‌كات\n:: AM:11:47:28/06/2020 \nشه‌وی ڕابردوو له ماڵی خۆیدا ته‌قه له فه‌رمانده‌یه‌كی پارتی له هێزه‌كانی 80 ده‌كرێت كه ماڵه‌كه‌ی له به‌رانبه‌ر گوندی كو‌ڵكنی سه‌ر به شاره‌دێی خورماڵه، ئه‌و فه‌رمانده‌یه داوا ده‌كات هێزه ته‌ناهییه‌كان ته‌قه‌كه‌ره‌كه بدۆزنه‌وه و پاڵپشتكه‌رانی ئاشكرا بكه‌ن.\nهیچ كێشه‌یه‌كی كۆمه‌ڵایه‌تیم له‌گه‌ڵ كه‌س نییه و گومان له كه‌س ناكەم\nئه‌مڕۆ یه‌كشه‌م 28ی حوزه‌یران، حه‌مه‌ڕه‌شید محه‌مه‌د ناسراو به حه‌مه‌ڕه‌شید مرواری ئەفسەر بە پلەی عەمید لە یەکەی هەشتای هێزی پێشمەرگە به "وشه"ی ڕاگه‌یاند، سه‌عات هه‌شت و 50 خوله‌كی شه‌وی ڕابردوو، كاتێك ده‌رگای گه‌راجی ماڵه‌كه‌مم كرده‌وه بۆ ئه‌وه‌ی ئۆتۆمبێله‌كه‌م ببه‌مه گه‌راج، ته‌قه‌م لێ كرا.\nزیاتر روونی ده‌كاته‌وه، به‌شێوه‌ی تاك شه‌ش فیشه‌ك به‌ره‌وڕووم ته‌قێنرا و پاش ئه‌وه‌ی هه‌وڵم دا بڕۆمه ماڵه‌وه و چه‌كه‌كه‌م بێنم، جارێكی تر ته‌قه‌م لێ كرایه‌وه، كه ده‌ستم گه‌یشته چه‌ك، ته‌قه‌كه‌ره‌كه به‌ناو باخه‌كه‌مدا ڕای كرد، چه‌ند فیشه‌كێكم به شوێنیدا ته‌قاند، ته‌قه‌كه‌ره‌كه یه‌ك كه‌س بوو و له‌به‌رئه‌وه‌ی شه‌و بوو باش نه‌مبینی، به‌ڵام نازانم چه‌ند كه‌سی تری له‌گه‌ڵ بووه.\nئه‌و فه‌رمانده‌یه‌ی هێزی پێشمه‌رگه ده‌ڵێ، فیشه‌كم به‌رنه‌كه‌وت و فیشه‌كه‌كان به بلۆكی حه‌وشه‌ی ماڵه‌كه‌م كه‌وت و پارچه‌یان لێ بووه‌وه و به‌رم كه‌وت و به سووكی بریندار بووم، وه‌ك ئاماژه‌ی پێ ده‌دات، هیچ كێشه‌یه‌كی كۆمه‌ڵایه‌تی له‌گه‌ڵ كه‌س نییه و گومان له كه‌س ناكات و ده‌ڵێ، "نه قه‌رزاری كه‌سم و نه كه‌سیش قه‌رزارمه".\nحه‌مه‌ڕه‌شید مرواری پله‌ی له فه‌رمانده‌یی هێزه‌كانی 80ی پارتی عه‌میده و وه‌ك خۆی باسی لێوه ده‌كات، ته‌نیا گومانی سیاسی ده‌كه‌م له‌وه‌ی ته‌قه‌م لێ كرابێت، چونكه هیچ شتێكی تر و كێشه‌ی كۆمه‌ڵایه‌تیم نییه، پاراستنی سه‌روماڵم له ئه‌ستۆی هێزه‌كانی ته‌ناهیی ناوچه‌كه‌دایه.\n"هێزه ته‌ناهییه‌كان دوای ڕووداوه‌كه گه‌یشتنه لامان و قه‌پاخی فیشه‌كه‌كانیان هه‌ڵگرته‌وه، ئاراسته‌ی ته‌قه‌كه‌ره‌كه و چۆنیه‌تیی هاتنی بۆ ناو باخه‌كه و ئاراسته‌ی ته‌قه‌كردنه‌كه‌یان هه‌موو ده‌ستنیشان كرد، چاوه‌ڕێی ئه‌وه ده‌كه‌م تاوانباره‌كه بگیرێت و سزا بدرێت". حه‌مه‌ڕه‌شید محه‌مه‌د وای گوت.\nئه‌م بابه‌ته 9787 جار خوێنراوه‌ته‌وه


سەرۆك كۆمار جەختی لەڕاگرتنی پێشێلكارییە سەربازییەكانی توركیا كردەوە\n2020-07-08 20:39 117 جار بینراوە کۆمێنت\nلەمیانی پێشوازیكردنی لە ژمارەیەك لە باڵیۆزی وڵاتانی عەرەبیدا، سەرۆك كۆمار جەختدەكاتەوە لەگرنگی پشتیوانی لە عێراق بۆ راگرتنی پێشلكارییە سەربازییەكانی توركیا.\nسەرۆك كۆمار د.بەرهەم ساڵح، ئەمڕۆ چوارشەممە ٢٠٢٠/٧/٨ لەكۆشكی بەغداد پێشوازیكرد لە ژمارەیەك باڵیۆزی وڵاتانی عەرەبی.\nلە عیراق، ئەگەری بڵاوبوونەوەی خێرا و فراوانی كۆرۆنا لە ئارادایە 2020-08-07 22:38\nكۆرۆنا زیاتر لە 70 كەسی دیكەی كوشت 2020-08-07 18:50\nله عیراق 3047 كه‌سی تر تووشی كۆرۆنا بوون، 2583 تووشبووش چاكبوونه‌وه 2020-08-06 18:13\nچەند تیرۆرستێكی داعش لەحەمرین لەناودەبرێن 2020-08-06 11:47


باشترین كات بۆ وه‌رزشكردن له مانگی ڕه‌مه‌زاندا\n16/5/2020 10:20 PM\nد.كامه‌ران ره‌سوڵ ژاژڵه‌یی پسپۆڕی زانستی خۆراك بابه‌تێكی بڵاوكردووه‌ته‌وه كه زانیاری گرنگی تێدا ڕوونكردووه‌ته‌وه سه‌باره‌ت به باشترین كات بۆ وه‌رزشكردن له مانگی ڕه‌مه‌زاندا.\nئه‌و پزیشكه گرنگترین ڕێنمیاییه‌كان له‌وباره‌یه‌وه ڕوونده‌كاته‌وه‌و ده‌ڵێت: باشترین كات بۆ وه‌رزشكردن له مانگی ڕه‌مه‌زانی پیرۆز بریتییه له دوو كات، ئه‌وانیش:\n1-پێش به‌ربانگ به كاتژمێرێك یان كاتژمێرو نیوێك، به جۆرێك كاتی ته‌واوبوونی چالاكی جه‌سته كه‌مێك پێش ڕۆژو شكاندنه بۆ ئه‌وه‌ی به خێرایی قه‌ره‌بووی كه‌می شله‌مه‌نی و كانزاو ڤیتامینه‌كان بكرێته‌وه له له‌شدا.\n2-دوای به‌ربانگ به دوو كاتژمێرو نیو بۆ سێ كاتژمێر به شێوه‌یه‌ك كه پرۆسه‌ی هه‌رسكردنی خواردنی كردووه تا مرۆڤ توشی كێشه‌ی دڵه‌كزێ و ئاوسانی سك و قورسی هه‌رسكردنی خۆراك نه‌بێت.\nئه‌و پزیشكه ئاماژه به‌وه‌ش ده‌كات، كاتی وه‌رزش به شێوه‌ی سه‌ره‌كی پشتده‌به‌ستێت به باری ته‌ندروستی و ته‌مه‌نی ئه‌و كه‌سه‌و ئامانج له وه‌رزشكردنه‌كه.\nهه‌روه‌ها وه‌ك ڕێسایه‌كی گشتی مرۆڤی ڕۆژووه‌وان ئامۆژگاری ده‌كرێت كه وه‌رزش ئه‌نجامبدات له‌هه‌ر كاتێكدا كه هه‌ست به ئاسووده‌یی و دڵخۆشی ده‌كات له‌ساتی وه‌رزش و له تواناكانی خۆی ڕاده‌بینێت وه‌رزش بكات.\nئه‌و پزیشكه سووده‌كانی وه‌رزشی پێش به‌ربانگ ڕوونكردوه‌ته‌وه‌و ده‌ڵێت:\n*پاككردنه‌وه‌ی جه‌سته له مادده ژه‌هراوییه‌كان و چالاككردنه‌وه‌ی جه‌سته.\n*نه‌هێشتنی دڵه‌ڕاوكێ له‌گه‌ڵ زیادكردنی هه‌ستكردن به ئاسووده‌یی و دڵخۆشی.\n*ئه‌و كه‌سانه نابێت پێش به‌ربانگ وه‌رزش بكه‌ن كه به‌ساڵاچوون له‌گه‌ڵ ئه‌وانه‌ی كه نه‌خۆشی شه‌كره‌و به‌رزی فشاری خوێن و نه‌خۆشییه‌كانی دڵیان هه‌یه، له ترسی وشكبوونه‌وه‌و دابه‌زینی شه‌كره‌و تێكچوونی ڕێژه‌ی كانزاكان له له‌شدا.\n*باشتره وه‌رزش له شوێنی داخراودا بكرێت كه فێنك بێت و به باشی هه‌واگۆڕكێی تێدا بكرێت بۆ پاراستنی ڕۆژووه‌وان له به‌خۆربردن و وشكبوونه‌وه.\n*گرنگه ماوه‌ی وه‌رزشه‌كه كاتژمێرێك بێت و له كاتژمێرو نیوێك زیاتر نه‌بێت.\n*پێویسته جۆری وه‌رزشه‌كه سوك بێت وه‌ك ڕوێشتن به پێ، پاسكیلسواری، هه‌روه‌له‌كردن، مه‌شقی سویدی، به‌كارهێنانی ئامێری وه‌رزشی مامناوه‌ند له خێرایی و ڕاكێشان.


فەڕەنسا.. لەوڵاتی خۆشەویستییەوە بۆ وڵاتی ئاڵۆزییەکان - ئاوێنه\nسێ قەیران بەرۆکی فەڕەنسای گرتوە\nفەڕەنسا.. لەوڵاتی خۆشەویستییەوە بۆ وڵاتی ئاڵۆزییەکان\nهەڕەشە بەردەوامەکانی تیرۆرو گورزە لەناکاوەکانیان، خۆپیشاندانی بێ بڕانەوەی کرێکاران دژی یاسای نوێی کار هەروەها پێکهەڵداپژانی هاندەرە ئینگلیزو روسەکان؛ بونەتە سێ خاڵی سێگۆشەی قەیرانەکانی فەڕەنسا کە حکومەتەکەی هۆلاند دەیەوێت بەهەنگاوی ژیرانە مامەڵەیان لەگەڵدا بکات‌و تێکەڵ بەیەک نەبن.\nجامی نەتەوەکانی ئەوروپا.. قەیرانی هەنوکەیی بۆ فەڕەنسا\nسەرەڕای ئەوەی لەدوای هێرشە تیرۆرستییەکانی کۆتایی ساڵی رابردو، دەنگۆی ئەوە هەبو بەهۆی مەترسی تیرۆرەوە میوانداری جامی ئەوروپا بۆ تۆپی پێ لەفەڕەنسا بسەندرێتەوە، بەڵام فەڕەنسا سوربو لەسەر ئەوەی گرنگترین روداوی وەرزشیی کیشوەرە پیرەکە لەسەر خاکەکەی بەڕێوەبچێت.\nلەگەڵ دەستپێکردنی یارییەکانی پاڵەوانێتییەکە، کێشەیەکی دیکە بۆ دەسەڵاتداران‌و پۆلیسی فەڕەنسا دروستبو، ئەویش پێکهەڵپژانی هاندەرانی هەڵبژاردە جیاوازەکانە.\nلەئێستادا مەترسیدارترین هاندەرە گێرەشێوێنەکانی ئەوروپا لەپاریس‌و شارەکانی دیکەی فەڕەنسادا کۆبونەتەوە.\nئینگلیزو روسەکان لەبری لەندەن‌و مۆسکۆ، شەڕی خۆیان لەشەقامەکانی پاریس‌و مارسیلیا دەکەن. ئاڵۆزی نێوان هاندەرانی ئەو دو وڵاتە چاوی کامێراکانی لەلاکێشە سەوزەکە گواستەوە بۆ سەر خۆیان. ئەوان بەتوندوتیژترین شێوە لەسەر شەقامەکان‌و بەردەم کافتریاکان‌و ناو یاریگاکان پێکیاندادەدا. تا دەسەڵاتدارانی فەڕەنسا ناچاربون ڕێوشوێنی توند بگرنە بەر بەدەستگیرکردنی ژمارەیەک زۆر لەهاندەرە روسەکان. ئەوەش کاردانەوەی مۆسکۆی لێکەوتەوەو باڵیۆزی فەڕەنسایان بانگهێشت کرد تا رونکردنەوە لەوبارەیەوە بدات.\nبەشێک لەهاندەرە روسەکان کە بە”جەلادەکانی سپارتاک” ناسراون، لەتۆڕە کۆمەڵایەتییەکانەوە هەڕەشەی سەربڕین لەهاندەرانی ئەو وڵاتانە دەکەن کە بەرامبەر هەڵبژاردەی روسیا یاریی دەکەن. ئەو هاندەرانە لەناو یاریگاکانی روسیاشدا هەر بەتوندوتیژی ناسراون.\nلەلایەکی دیکەشەوە نزیکەی 70 هەزار هاندەری ئینگلیز بۆ پشتیوانی هەڵبژاردەکەیان چونەتە فەڕەنسا. بەشێک لەوانە کە بەئەنجامدانی توندوتیژیی‌و “شێرەکانی ئینگلتەرا” ناسراون، تەنانەت بلیتی چونە ناو یاریگاشیان پێ نییە، هەندێکیشیان بەجل‌وبەرگی سەربازیی‌و سوارچاکیی سەدەکانی ناوەڕاست دەبینرێن وەک ئەوەی بچن بۆ بەرەکانی جەنگ.\nتێکەڵبونی گرژی‌و ئاڵۆزییەکانی هاندەران بەخۆپیشاندانی کرێکاران‌و دروستبونی ئاژاوە، دەبێتە هەلێک کە تیرۆرست‌و توندڕەوەکان دەیقۆزنەوە تا گورزی کوشندەتر لەفەڕەنسا بدەن، ئەوەش دۆخێکە هەرگیز دەسەڵاتدارانی ئەو وڵاتە ئاواتی پێ ناخوازن‌و هەمو هەوڵی خۆیان دەخەنە گەڕ بۆ بەرگرتن لەهەر پێشهاتێکی لەو شێوەیە.\nکرێکاران لەفەڕەنسا یەکیان گرتوە\nقەیرانێکی دیکە کە ماوەی چەند مانگێکە بەرۆکی دەسەڵاتدارانی فەڕەنسای گرتوە خۆپیشاندان‌و مانگرتنی کرێکارانە. لەدوای دەستنیشانکردنی مریەم خەمری بەوەزیری وەزیری نوێی کار لەمانگی ئەیلولی ساڵی رابردو، ئەو وەزیرە لەگەڵ خۆیدا یاسایەکی کاری نوێی هێنا کە بوە مایەی توڕەکردنی کرێکارانی فەڕەنساو بەتەواوی رەتکردنەوەی یاسا نوێیەکە.\nئەو یاساکە کە لەناو بەشێک لەفەڕەنسییەکان بە “یاساکەی خەمری” ناو دەبرێت، یەکێک لەگرنگترین خاڵەکانی ئەوەیە کە رێژەی قەرەبوکردنەوەی کرێکاران لەکاتی بێکاربونیان سنوردار دەکات، ئەوەش خاڵێکە کە سەندیکا کرێکارییەکان بەوردو درشتیانەوە رەتی دەکەنەوە.\nیەکێکی دیکە لەخاڵەکانی یاساکە باس لەدورخستنەوەی کرێکار دەکات لەکاتی قەیرانە ئابورییەکان‌و داڕمانی سەرمایەی خاوەنکارەکان یاخود کەمبونەوەی داهاتەکان بۆ ماوەی چەند مانگێک. سەندیکاکان ئەمەش رەت دەکەنەوەو دەڵێن لەدۆخێکی وەهادا ئەگەر ئەو کرێکارانە لەیەکێک لەلقەکانی کۆمپانیا گەورەکان کاربکەن، پێویستە ئەو کۆمپانیایە داهاتی لقەکانی دیکە بەکاربهێنێت بۆ ئەو مەبەستە.\nکردنەوەی دەرگا بۆ خاوەنکارەکان بۆ زیادکردنی کاتژمێرەکانی کارکردن لەو پرۆژانەی کە کرێکارەکانیان لە50 تێناپەڕێت، یەکێکی دیکە لە خاڵە ناکۆکەکان‌و کرێکاران وای دەبینن کە ئەوە ئامرازێکە بۆ زیادکردنی کاتژمێرەکانی کارکردن بەبێ بەرامبەر.\nوەزیرە نوێیەکە رایدەگەیەنێت کە ئامانج لەو یاسا کارە نوێیە چاکسازیی نوێیە بەجوڵاندنی بازاڕی کارو دابەزاندنی رێژەی بێکاریی کە لەئێستادا دەگاتە 10%. لەبەرامبەریشدا کرێکاران هەڕەشەی مانگرتن‌و پەکخستنی ژیان دەکەن لەو وڵاتە.\nلەلای خۆشیەوە فرانسۆ هۆلاند سەرەڕای خۆپیشاندانە بەرفراوانەکان دەستگرتنی بەیاساکەوە دوپاتکردەوەو ئاماژە بەوە دەکات کە ئەو پێی باشترە بەسەرۆکێک باسبکرێت کە چاکسازی کردوە نەک سەرۆکێک کە هیچی نەکردوە.\nوەک هەڕەشەیەک بۆ ئەو توندوتیژیەی خۆپیشاندەران بەکاریدەهێنن سەرۆکی فەڕەنسا دەڵێت “ئاژاوەچێتی بەبێ سزا تێناپەڕێت”.\nلەدوا لێدوانیشدا دەربارەی خۆپیشاندانەکان، هۆلاند هەفتەی رابردو رایگەیاند کە ئەگەر هەیە بەهۆی هەڕەشەی تیرۆرو بەڕێوەچونی جامی نەتەوەکانی ئەوروپا خۆپیشاندانەکان قەدەغەبکرێت، “لەکاتێکدا ئەگەر دڵنیایی ئەوە نەبێت کە گیان‌و ماڵ‌و موڵکی هاوڵاتیان بپارێزرێن”.\nتیرۆر چاوی لەفەڕەنسا بڕیوە\nهێرشەکانی رێکخراوی دەوڵەتی ئیسلامی (داعش) و گروپە توندڕەوە ئیسلامییەکانی دیکە بۆ کیشوەری ئەوروپا لەخاکی فەڕەنسادا چڕبوەتەوە، بەشێوەیەک لەدوای ئەو هێرشانە سەرۆکی ئەو وڵاتە فرانسۆ هۆلاند دانی بەوەدانا کە تیرۆر هەڕەشەیەکی جددییە بۆ سەر وڵاتەکەی.\nسەرەتای هێرشە تیرۆرستییەکانی ئەم دواییانە بۆ سەر فەڕەنسا بۆ سەرەتای ساڵی 2015 و بەدیارییکراوی بۆ رۆژی 7ی کانونی دوەم دەگەڕێتەوە کە هێرشێکی رێکخراو بو بۆ سەر ئۆفیسی گۆڤاری شارلی هیبدۆ. لەو رۆژەدا دو برا لەناو جەرگەی پاریسدا چونە سەر بارەگای گۆڤارەکەو 20 کەسیان کوشت کە زۆرینەیان لەستافی گۆڤارەکەبوون بەسەرنوسەرەکەشییەوەو 22ی دیکەشیان بریندارکرد. هێرشی تیرۆرستیی بۆ سەر ئەو گۆڤارە کاریکاتێرییە جگە لەزیانە گیانییەکانی، هاوکات لێدانێکی سیمبولیی بو. بەو پێیەی شارلی هیبدۆ لەرابردودا درێغی لەبڵاوکردنەوەی وێنەی کاریکاتێرێکی پێغەمبەری ئیسلام نەکردبو، ئەوەیش لەهەر شتێکی دیکە زیاتر “ئیسلامییەکان” توڕە دەکات.\nژمارەی قوربانیانی ئەو هێرشە زیاتربو لەژمارەی هەمو قوربانیانی کردەوە تیرۆرستییەکانی گروپە ئیسلامیی‌و نا-ئیسلامییەکانی 15 ساڵی رابردوی فەڕەنسا، بەشێوەیەک لەو ماوەیەدا بەهۆی هێرشە تیرۆرستییەکانەوە 11 کەس گیانیان لەدەستداوە.\nلەدوای هێرشەکانی شارلی هیبدۆوە، چەند کردەوەیەکی تیرۆریستیی دیکەی نیمچە سەرکەوتو لەفەڕەنسا ئەنجامدرا کە 2 کەسی تێدا کوژران، بەڵام کردەوە تیرۆرستییەکانی داعش لەرۆژانی 13و14ی تشرینی دوەمی 2015 نەک فەڕەنسا، بەڵکو تەواوی ئەوروپاو جیهانیشی توشی شۆک کرد کاتێک لەزنجیرەیەک کردەوەی تیرۆرستییدا لەپایتەختی خۆشەویستی جیهان 130 کەس کوژران‌و 352 کەسی دیکەش برینداربوون، ئەو هێرشانە حکومەتەکەی هۆلاندی خستە لەرزە کە تازە بڕیاری هێرشی ئاسمانی بۆ سەر مۆڵگەکانی داعش لەسوریاو عێراق دەرکردبو.\nئەو هێرشانە ریکۆردی لەهەمو مێژوی دورونزیکی فەڕەنسادا شکاند لەروی ژمارەی قوربانیان لەکردەوەیەکی تیرۆرستیدا. بەر لەو هێرشانە قورسترینیان لە 18ی مایسی 1961 دا بو کە لەئەنجامی تەقینەوەیەک لەشەمەندەفەرێکدا 28 کەس کوژران‌و زیاد لە100 کەسی دیکەش برینداربون.\nلەدوای ئەو هێرشەو بەردەوامیی هەڕەشەکانی داعش بۆ سەر ئەو وڵاتە، فەڕەنسا رێوشوێنی ئەمنی توندی گرتەبەر بۆ رێگرتن لەهەر کاتێکی تیرۆرستی دیکە. لەرۆژانی 1 و 7 ی کانونی دوەمی 2016 دو هەوڵی شکستخواردوی تیرۆرستی هەبون کە تەنها 3 برینداری لێکەوتەوە، بەڵام لەهەفتەی رابردوداو لە13ی حوزەیراندا، جارێکی دیکە کردەوەی تیرۆرستی فەڕەنسا بوە سەردێڕی هەواڵەکان کاتێک “جیهادییەک”ی داعش بەچەقۆ ئەفسەرێکی پۆلیس‌و ژنەکەی لەماڵەکەی خۆیاندا کوشت.\nلەدوای ئەو هێرشەش، سەرۆکی فەڕەنسا دانی بەوەدا نا کە وڵاتەکەی لەژێر مەترسی جددیی تیرۆرستیدایە.\nتاگەکان: خۆپیشاندان، فەڕەنسا، یاسای کار،\nنووسراوە لە 2016-07-01 2:45 pm


ژیان | وەرزش | کۆمان: ئێستا کاتی بردنەوەی لالیگایه\nکۆمان: ئێستا کاتی بردنەوەی لالیگایه\n2021-04-21 | 504 جار خوێندراوەتەوە\nلە دواى بردنەوەى جامى سوپەرى ئیسپانیا یانەى بەرشەلۆنە بەورەیەکى بەرزەوە خۆى بۆ یاریەکانى خولى ئیسپانیا ئامادەکردووە، ڕاهێنەرى یانەکەش دەڵێت: ئێستا کاتی بردنەوەی نازناوى لالیگایه.\nسبەینێ لە یارى دواخراوى خولى 31ى ئیسپانیا یانەى بەرشەلۆنە ڕووبەڕووى یانەى خیتافى دەبێتەوە، ئەوەى دووەمیان هەفتەى پێشوو لەگەڵ یانەى ڕیاڵ مەدریدى دووەمى ڕیزبەندى بەبێ گۆڵ یەکسان بوون، 31 خاڵى هەیە و لە پلەى 15ەمدایە، هەرچى یانەى بەرشەلۆنەشە خاوەنى 65 خاڵە و بەجیاوازى دوو خاڵ لەدواى ڕیاڵ مەدریدى دووەمى ڕیزبەندیەوەدێت.\nپێش یاریەکەش ڕۆناڵد کۆمانى ڕاهێنەرى یانەى بەرشەلۆنە لە کۆنگرەیەکى ڕۆژنامەوانیدا ڕایگەیاند، 8 یاری داهاتوو تەواو چارەنوس سازن، تەنها ئەم یاریانەمان ماوە، لەیاری کۆتای شا یانەکە لەئاستی راستەقینەی خۆیدا بینرا، ئێمە پێویستمان بەتەرکیز کردنی بەردەوامە، یاریکردنی سبەی بەرامبەر خیتافی ئاڵۆزە.\nوتیشى، یاریزانەکانم تەنها بیر و فکریان لەلای یاریکردنە و دووای بردنەوەی جامی شا ، ئێستا هەموو جوهدێکمان ئەخەینەکار بۆ لالیگا یاریزانەکان تەواو بە پەرۆشن بۆ یاریکردن بەدەستهێنانی ئەنجامی باش و بردنەوەی لالیگا ، هەرچەندە ئەوە کارێکی ئاسان نیە.\nکۆمان دەشڵێت، لە بەرشەلۆنا بەردەوام پەستانی بەدەستهێنانی بردنەوە و نازناو هەیە و ئێستا بێگومان کات کاتی بردنەوەی لالیگایه.


بورهان شێخ ڕەئوف : نەوت لە نیعمەتەوە بۆ نیقمەت . – WTARIKURD\nنه‌وت که شاده‌ماری ژیانی وڵاتانی گه‌وره‌ی پیشه‌سازی جیهانه ، هه‌روه‌ها نه‌وت مه‌زنترین سه‌رچاوه‌ی وزه‌یه و چاکترین سه‌رچاوه‌یه بۆ گۆڕینی بۆ شتی تر وه‌ک ( به‌نزین – گازوایل ) و دروستکردنی گه‌لیک شتی تر ، پاکترین و هه‌رزانترین جۆری وزه‌یه تائێستاش له‌چاو سه‌رچاوه‌کانی تری وزه وه‌ک غازی سروشتی و خه‌ڵوز و وزه‌ی ئه‌تۆمی و هایدرۆپاوه‌ر ، چونکه غازی سروشتی و هایدرۆپاوه‌ر که‌من یان زۆری تێده‌چێت ئه‌گه‌ر به هۆی با یان هه‌تاوه‌وه وزه دابین بکرێت ، یان زیانبه‌خشه وه‌ک خه‌ڵوزو وزه‌ی ئه‌تومی و هایدرۆ پاوه‌ر که دوائۆکسید ده‌داته‌وه یان له به‌کارهێنانی وزه‌ی ئه‌تۆمی ( ریدیوتیف ویست ) به‌رهه‌م ده‌هێنێت .\nبەڵێ نەوت ئەو نیعمەتە گەورەیەیە کە بۆ کوردلە باشوورى کوردستان هەر لە سەرەتاوە بوو بە سەرچاوە ى هەموو نەهامەتى و ماڵوێرانیەکان ئەگەرچى لە ساڵى 1927 ەوە بۆ یەکەمجار نەوت لە کێڵگەى بابەگوڕگوڕ بەرهەم هێنراو بە داهاتەکەى سوپاى عێراقى پێ پڕ چەک کراو و بنەما و ژێرخانى دەوڵەتى عێراقى پێ دامەزرێنرا دواتریش ئەو دەوڵەتە و حکومەتە یەک لە دواى یەکەکانى جگە لە نکووڵى کردن لە مافە ڕەواکانى کورد و دەرەتانێکیان بۆ پێکەوە ژیان و مافى یەکسان هاوچارەنووسسى نەهێشتەوە و دەستیان دایە قڕکردن و لە ناوبردن و کیمیا باران و ئەنفالکردن هەموو ئەمانە لە کاتێکدا بوو کەنەوت لە پێش هەموو شوێنەکانى ترى عێراقەوەلە کوردستاندا دۆزرابووەوە کە دواتر لە ساڵى 1949 نەوت بە دیارى کراوى لە بەسرە شوێنەکانى تر دۆزرایەوە .\nلە دواى ڕاپەڕینى بەهارى 1991 یشەوە کە خەڵکى کوردستان هێز داگیرکەرەکانى عێراقیان لەبە شێکى زۆرى کوردستان وەدەرنا و پەرلەمان و حکومەتى هەرێم دامەزرێنرا حکومەتى ئەوساى عێراق ئابڵووقەى ئابوورى توندى خستە سەر هەرێمى کوردستانى لە یەک لایەنەوە ڕاگەینراو وە کو دیفاکتۆیەک کە هێزە هاوپەیمانەکان بە ناوچەى دژە فڕینیان ڕاگەیاندبوو پارێزگاریان لێدەکرد لەو کاتەشدا گەلى کورد بێبەرى کرابوو لە داهاتى نەوت کە بە شێکى زۆرى نەوتى عێراق لە کەرکوک و ناوچە دابڕێنراوەکانى کوردستاندا بوو .\nلە دواى پرۆسەى ئازادکردنى عێراقیشەوە لە نیسانى 2003 بە دواوە لە ئەنجامى ئەو باروودۆخە تازەى کە هاتە ئاراوە بۆ یەکەمجار کورد لە ئاستێکى بڵند و کاریگەر بەشدارى دامودەزگاکانى حکومەتى ناوەندى عێراقى کرد دەکرێت بە سەردەمى زێڕین ناوببرێت لە مێژووى نوێ ى عێراقدا و لە مێژووى پێکەوەژیانى کوردو عەرەب و پێکهاتەکانى تر چونکە رێژەى 17%ى بوودجەى عێراق بۆ هەرێمى کوردستان تەرخانکرا و توانرا بزوتنەوەیەکى گەورەى بنیاتنانەوەى پێئەنجامبدرێت لە هەموو سکتەرەکانى پەروەردەو کارەباو ڕێگاوبان و تەندروستى و ڕۆشنبیرى و کەمتر کشتوکاڵى و ….. تد .\nبەڵام لە دواى ئەوەى حکومەتى ناوەندو هەرێم لە سەر یاساى نەوت و غاز ڕێکنەکەتن و حکومەتى هەرێمى کوردستان یەکلایەنە نەوتى دەرهێناو دەستى کرد بە فرۆشتنى نەوت کێشەو ململانێکانى هەردوو لا قووڵتر بووەو کار گەیشتە ئەوەى بەشە بوودجەى هەرێم لە لایەن بەغدادەوە ببڕدرێت .\nلەوە کاتەوە قەیرانێکى گەورە ڕووبەڕووى هەرێمەکەمان بووەوە کە هەموو پڕۆژەکانى خزمەتگوزارىو بنیاتنانەوەو وەبەرهێنان وەستان و لەوە خراپتریش مووچەى کارمەندانى دامودەزگاکانى حکومەت و و پێشمەرگە خۆشەویستەکانى گەل و وڵات کە حالى حازر لە بەرەکانى بەرگری لە خاکى نیشتمانن بەرامبەر تاریک پەرستەکانى داعش دوابکەوێت بۆ چەند مانگێک و دواتریش داببەزێت بۆ نیوە .\nلە کاتێکدا حکومەتە تائیفیەکەى بەغداش بانگەشەى ئەوە دەکات کە ئەوان لە ساڵى 2016 دا هەموو مووچەکان لە کاتى خۆیدا دەدەنە فەرمانبەرانى حکومەت بە تەواوى و دەست بۆ پارەى یەدەگیش نابەن بەڵى ئەمە لە کاتێکدایە ئەوانیش لە شەڕى تیرۆرو داعشدان لاى ئەوانیش نرخى نەوات دابەزیووە ، لێرەدا پرسیارە گرنگە کە خۆى قووت دەکاتەوە و دەپرسێت خێرە ئەم هەرێمى کوردستانە واى بەسەرهاتووە ؟\nهەروەها سەرۆکى حکومەتى هەرێمیش لە دوا لێدوانیدا دان بەوەدا دەنێت کە لە ساڵى 1991 ەوە تاوەکو ئێستە هەرێم ڕووبەڕووى قەیرانى وا قورس نەبووەتەوە لە هەمانکاتیشدا دان بەوە دا دەنێت کە کەموو کوڕى دارایى و کارگێڕیش هەیە دەڵێت دەبێت بڕیارى قورس بدەین .\nبەڵى ئەوانە ڕاستیگەلێکن کە ئەگەر درەنگیش دانى پێدا نرابێت هێشتا هەرباشە و هەرچەندە زۆرکەس و لایەن پێشتر ئاماژەیان پێداوە بەڵام ئێستا هەموو هەڵە کەمووکورتیەکان ڕوویان داوەو بوونەتە بە شێک لە ڕابردوو لە وڵاتێکدا یاساو دادگا کان وەکو پێویست کاراو کاریگەر نین بە دواداچوون و لێپێچینەوە لەو کەیسانە بکەن بۆیە تانەو لۆمەو تۆمەت خستنە پاڵ یەکتر نامان گەیەننە هیچ ئاکام و ئەنجامێک بۆ دەرچوون لە م قەیرانە .\nبەڵکو دەخوازێت وەکو عەرەب دەڵێت : عقلاء القوم واتە بوار بدرێت خەڵکانى پسپۆرو بیرمەندو لایەنەکان و دامودەزگا فەرمیەکانى ئەم وڵاتە لاپەڕەیەکى نوێ هەڵبدەنەوەو چارەسەر بۆئەم قەیرانانە بدۆزنەوە و چونکە کوردستان زۆر سەرچاوەى سرووشتى و فاکتەرى ترى گرنگى هەن کە دەکرێت کەڵکیان لێوەربگیرێت بۆ بوژانەوەو گەشەکردنى وڵات و کۆتایى هێنان بەم نەهامەتى و بەدبەختیەى کە ڕووى لە وڵاتەکەمان کردووە .\nچیا عەباس : کاک کۆسره‌ت و دکتۆر به‌رهه‌م چیان پێده‌کرێت ؟


لێهاتوویی لە بەرهەمهێنان و ژەنینی دووتاری ئێرانی بەنێودەوڵەتی کرا - جام کوردی\nلێهاتوویی لە بەرهەمهێنان و ژەنینی دووتاری ئێرانی بەنێودەوڵەتی کرا\nجێگری میراتی فەرهەنگی وەزارەتی میراتی فەرهەنگی و گەشتیاری و پیشە دەستییەکانی ئێران، رایگەیاند: پاش پەسەندکردنی کۆمیتەی میراتی نابەدی، دۆسیەی "لێهاتوویی لە بەرهەمهێنان و ژەنینی دووتاری ئێرانی" خرایە ڕیزی میراتی نابەدی یۆنسکۆ و لە ئاستی نێودەوڵەتی تۆمار کرا.\nبە پێی ڕاپۆرتی جام کوردی، محەمەد حسێن تالبیان کە بە نوێنەرایەتی لە ئێران لە کۆبوونەوەی میراتی نێودەوڵەتی یۆنسکۆ لە بوگاتۆی کۆلۆمبیا بەشدار بوو، وێڕای ئاماژە بە پەسنی وڵاتانی ئەندام لە کاتی دیراسەی دۆسیەی ئێران لەم کۆبوونەوەدا، وتی: ئەم دۆسیەی بە هۆی ئەوەی هەر پێنج مەرجی یۆنسکۆ بۆ نابەدی بوونی بەرهەمی هەبوو، لە لایەن کۆمیتەی میراتی نێودەوڵەتی پەسەند کرا و وەکوو چواردەهەمین بەرهەمی نابەدی وڵاتی ئێران کەوتە ڕیز میراتی نێودەوڵەتی نابەدی و تۆمار کرا.\nناوبراو، دووتاری ئێرانی بە یەکێک لە گرینگ ترین و دێرین ترین ئامێرە مۆسیقاییەکانی ئێرانی ناوبرد کە چەندین سەدە لە جوگرافیای ئێران لە لایەن ژەنیارانەوە ژەنیاوە و لە ئیستادا یەکێک لە سازگەلی مۆسیقایی سەردەمی ئێران بە ئەژمار دێت.\nڕاشیگەیاند: تۆماری نێودەوڵەتی دووتار بە ئامانجی دۆستی و ڕێزی زیاتر بە جۆراوجۆریی فەرهەنگی و داهێنانی کۆمەڵگای جیهانی و هەڵگرانی سونەتی ژەنین و بەرهەمهێنانی دووتاری ئێرانی لە نێوان پێکهاتە نەتەوەییە جیاوازەکان ئەنجام بووە.\nچواردەهەمین کۆبوونەوەی کۆمیتەی میراتی نابەدی ٩ی دێسەمبەر دەستیپێکرد و تا ١٤ی مانگ بەردەوام دەبێت.\nجام کوردی ئێران دووتار ژەنین میراتی نابەدی


ئەندامانی یەکێتی لە ئەنجومەنی ئاسایش: ئاگامان لەهیچ ئۆپراسیۆنێک نییە کە ئەنجامدرابێت - هيوای کۆرد\nHome » هەواڵ » کوردستانی » ئەندامانی یەکێتی لە ئەنجومەنی ئاسایش: ئاگامان لەهیچ ئۆپراسیۆنێک نییە کە ئەنجامدرابێت\nوتەبێژێک بەناوی ئەنجومەنی ئاسایشی هەرێم ڕایگەیاند، ئەنجومەنی ئاسایشی هەرێم سێ ئەندامی یەکێتیی تێدایە و ڕەتیدەکەنەوە ئاگاداری هیچ ئۆپراسیۆنێک بن کە دوێنێ لە ڕاگەیەندراوێکدا ئەنجومەنەکە بڵاویکردووەتەوە و دەڵێت، ” گروپێکی پەکەکەیان دەستگیرکردووە کە ویستویانە ئاسایشی هەرێم تێکبدەن و کاری تیرۆرستی ئەنجامبدەن.”\nلە رونکردنەوەیەکدا کە درەنگانی شەوی رابردوو بەناوی وتەبێژێک لە ئەنجومەنی ئاسایشی هەرێم بڵاوکراوەتەوە، ئاماژە بەوەکراوە: ” ئه‌نجومه‌نی ئاسایشی هه‌رێمی كوردستان پێكهاتووه له پێنج ئه‌ندامی سه‌ره‌كی كه بریتین له راوێژكاری ئه‌نجومه‌نی ئاسایش، سه‌رۆكی ده‌زگای ئاسایشی هه‌رێم، سه‌رۆكی ده‌زگای زانیاری، سه‌رۆكی ده‌زگای پاراستن و سه‌رۆكی هه‌واڵگریی پێشمه‌رگه، له‌م پێنج ئه‌ندامه، سێ ئه‌ندامیان له‌سه‌ر پشكی یه‌كێتیی نیشتمانیی كوردستانن و ته‌نها دوو ئه‌ندامیان پارتین.”\nلە رونکردنەوەکەدا ئەوەش هاتووە، ” دوای پرسیار كردن له هه‌رسێ ئه‌ندامه باڵاكه‌ی یه‌كێتی له‌ناو ئه‌نجومه‌نی ئاسایشی هه‌رێم، ده‌ركه‌وت كه به‌رپرسانی یه‌كێتی به هیچ جۆرێك ئاگاداری ئۆپه‌راسیۆنی له‌و جۆره نین كه رۆژی دووشەممە له‌رێی به‌یاننامه‌یه‌ك به ناوی ئه‌نجومه‌نی ئاسایشه‌وه بڵاوكراوه‌ته‌وه.”\nدەقى رونکردنەوەکە: رونكردنه‌وه‌یه‌ك بۆ كۆمه‌ڵا‌نی خه‌ڵكی كوردستان\nئه‌نجومه‌نی ئاسایشی هه‌رێمی كوردستان پێكهاتووه له پێنج ئه‌ندامی سه‌ره‌كی كه بریتین له راوێژكاری ئه‌نجومه‌نی ئاسایش، سه‌رۆكی ده‌زگای ئاسایشی هه‌رێم، سه‌رۆكی ده‌زگای زانیاری، سه‌رۆكی ده‌زگای پاراستن، و سه‌رۆكی هه‌واڵگریی پێشمه‌رگه. له‌م پێنج ئه‌ندامه، سێ ئه‌ندامیان له‌سه‌ر پشكی یه‌كێتیی نیشتمانیی كوردستانن و ته‌نها دوو ئه‌ندامیان پارتین. به‌ڵام دوای پرسیار كردن له هه‌رسێ ئه‌ندامه باڵاكه‌ی یه‌كێتی له‌ناو ئه‌نجومه‌نی ئاسایشی هه‌رێم، ده‌ركه‌وت كه به‌رپرسانی یه‌كێتی به هیچ جۆرێك ئاگاداری ئۆپه‌راسیۆنی له‌م جۆره نین كه رۆژی ٢٦\_١٠\_٢٠٢٠ له‌رێی به‌یاننامه‌یه‌ك به ناوی ئه‌نجومه‌نی ئاسایشه‌وه بڵاوكراوه‌ته‌وه. بۆیه ئه‌ندامانی ئه‌نجومه‌نی ئاسایش له پشكی یه‌كێتی، ئه‌م به‌یاننامه‌یه و هه‌ر به‌یاننامه‌یه‌كی تری له‌م چه‌شنه‌ی ئه‌نجومه‌نه‌كه ره‌د ده‌كه‌نه‌وه، به هه‌ندی وه‌رناگرن و نایسه‌لمێنن، چونكه ئاگاداری روداوی له‌و جۆره نین كه له هه‌رێم روویدابێت، رێگه‌ش ناده‌ن به‌ناوی ئه‌نجومه‌نێكه‌وه راگه‌یه‌ندراو بڵاو بكرێته‌وه كه پێش بڵاوكردنه‌وه‌ی، ئه‌ندامه سه‌ره‌كییه‌كانی پرسوڕایان پێ نه‌كرابێت.\nوته‌بێژێك له ئه‌نجومه‌نی ئاسایش\n٢٦ – ١٠- ٢٠٢٠\nئەنجومەنی ئاسایش پێشمه‌رگه كوردستان هەرێم یەکێتی\t2020-10-27\nTagged with: ئەنجومەنی ئاسایش پێشمه‌رگه كوردستان هەرێم یەکێتی


گوزەرێک بەناو سەرکردەکانی ئەمریکادا\nگوزەرێك بەناو سەرکردەکانی ئەمریکادا.. چین و چۆن بیر دەکەنەوە..!\nلە ساڵی (١٩٧٧)ی ز، بزوتنەوەیەکی ئاینی کەچالاکی بەردەوامی هەیە، ناسراوە بە کەنیسەی تەلەڤزیۆن، لەو رێگایەوە بیروباوەڕی خۆیان دەخەنە هەموو ماڵێکی پرۆتستانت، ئەم رابوونە داوای هەموو ماڵێکی ئەمریکیە، ئەو هۆزە ئاینیە ئوصولیانەی کە هەن لە ئەمریکادا بریتین لە:..\n- (Baptist) ناسراوان بە هۆزی مەعمەدانی.\n- (Methodist) ناسراون بە هۆزی مەنهەجی کە بەڕەوتی لە دایك بووە مەسیحەکان ناسراون (موەلدین).\n- (Born Again CHRISTIANS) ناسراون بە هۆزی مەسیحی زایۆنی کە ئەم هۆزە زۆر پیرۆزی ئەدەن بە جولەکە، پێیان وایە گەلی هەڵبژێراوی خواوەندن.\nکەسێك لەم بیروباوەرە ترسناکە گەیشتە دەسەڵاتی سەرۆك کۆماری بۆ یەکەم جار لە ساڵی(١٩٧٦)ی ز، بەناوی “جیمی کارتەر” کە سەرۆك کۆمارێکی زۆر دیندارو پابەند بوو بە پرۆتستانتی، لەساڵی (١٩٧٩)ی ز، بە راشکاوانە رایگەیاند کە پەیوەندی نێوان ئیسرائیل و ئەمریکا پەیوەندییەکی ئاینە و لەسەر بنەمای بیروباوەڕ دامەزراوە، ئەمە دەقی وتەکەیەتی کە رۆژنامەی ئەهرامی میسری تەرجومەی کردوە” إن علاقة أمريكا بإسرائيل أكثر من علاقة خاصة، لقد كانت ولا تزال علاقة فريدة، وهي علاقة لا يمكن تفويضها؛ لأنها متأصلة في وجدان وأخلاق وديانة ومعتقدات الشعب الأمريكي”.\nکە پێوایە پەیوەندی ئەمریکاو ئیسرائیل زۆر لە تایبەت تایبەت ترە، پەیوەندیەکی ناوازەو بێ پسانە، ئەم پەیوەندیە هیچ کاتێک هەڵناپەسێنرێت، بەردەوام لە ناخو هەستو رەوشتی ئاین و بیروباوەری خەڵکی ئەمریکادایە.\nپاشان رووداوێکی گەورە روویدا لە شانۆی سیاسی ئەمریکادا، سەرۆکێکی نوێی ئەو وڵاتە خۆی هەڵبژارد، بۆ سەرۆك کۆماری بە ناوی “رۆناڵد ریگن” لە ساڵی (١٩٨١)ی ز، لە کۆنفرانسێکی رۆژنامەوانی لەپێش هەڵبژاردنی وتی: ئەجیندای کاری من لەم وڵاتەدا پیادەکردنی ستراتیژی و ئەدەبیاتی راسترەوی مەسیحی توندڕەوە، لەدوای ئەم قسەیە لە وڵاتە یەکگرتوەکانی ئەمریکا کەسێك بەناوی” جیری فالویل” کە سەرۆکی کڵێسەکانی چەند ویلایەتێک بوو، تەنها بۆ ئەو وتەیەی پێش هەڵبژاردنەکان کردی لە کاتی هەڵبژادنەکاندا دەنگی سێ ملیۆن کەسی بۆ کۆکردەوە، رووداوی هەڵبژاردنەکە ساڵی(١٩٨٠)ی ز بوو، هەروەها رۆناڵد ریگان سەردانی رێکخراوێکی جولەکەی کرد لە واشنتۆن ئەوسەردانەشی هەر لە کاتی پرۆسەی هەڵبژاردنەکەیدا بوو، بە ئاشکرا لە وتارێکیدا لەو جێگایەدا وتی: بەڕاستی ئیسرائیل تەنها ئومەتێک نیەو بەس، بەڵکو رەمزە بۆ ئێمەی ئەمریکی، بە ئاشکرا بەرگری لە مافەکانی ئیسرائیل دەکەین، چونکە ئەو بەرگریە سەرچاوەکەی لە ئاین و خووڕەووشتمانەوە سەرچاوەیگرتوە.\nپاش بردنەوەی ریگان لە هەڵبژاردنەکاندا! بەڵکو جاری دووەمیش سەرکەوتەوە لەساڵی (١٩٨١-١٩٨٩)ی ز، ئەو چەند ساڵەی حوکمرانی ریگان وەك نوسەری بەناوبانگی ئەمریکی”جیمس ملیز” دەڵێت: هەموو سیاسەتی ریگان لە سەربەنەمای کتێبی پیرۆز بوو واتا تەورات، بەتایبەت لەسەر سفری حزقیال، کە لەوێدا بە روونی دەڵێت پەروەردگار منداڵەکانی خۆی دەگەڕێنێتەوە بۆ خاك گەڕاوەی خۆیان، ریگان زۆر باسی جەنگی “هارمجدۆن”ی دەکرد، کە واتاکەی ئەو جەنگە یەکلا کەرەوەیە کە سەربازەکانی عیسای کوڕی مەریەم بە دەستی دەهێنن دژی دووژمنەکانیان سەردەکەون، هەرمەجدۆنیش شاخێکە کە ئەو شەڕە تێیدا روو ئەدا ئەویش لە تەوارتدا باس کراوە، ریگان دەڵێت: ئێمە ئەو رەوەندەین کە ئەو شەڕە لە زەمەنماندا روو ئەدات.\nپاشان جۆرج بۆشی باوك لەسەر ئەو رێبازە رۆشتەوە، بەڵکو باشترین خزمەتی پێشکەش بە کیانی زایۆنستی کردو، بەتایبەتیش مەسیحی توندڕەو، ئەویش لە رێگای ئاراستەی سەربازی رۆژهەڵاتی ناوەڕاست؛ بۆ ئەوە خەونی هارمجدۆن بەم نزیکانە رووبدات، ئەمەیش بۆ جوڵاندی سۆزی هەموو مەسیحیەکان بوو بۆ دامەزراندنی دەوڵەتی جولەکە.\nلە سەردەمی کلینتۆن بە هۆکاری ئەوەی تەنها داوای دوو دەوڵەتی کرد لە سەرخاکی فەڵەستین، ئەوە بوو ئەو کێشە ئەخلاقیە بۆ زیندوو کردەوە تەنها کە وتی دەبێت کێشەی فەڵەستینی و ئیسرائیل لەسەر ئەو خاکە چارەسەر بکرێت، ئەمە بووە هۆکاری ئەوەی کە (١٩٩٣-٢٠٠١)ی ز، هێواشیەك بەخۆیەوە ببینێت گەورەترین کێشە لە رووی ئیدارەی ئەمریکییەوە رووبەروی کلینتۆن دەکرایەوە، تا لە کۆتایدا چوو لەناو کڵێسادا داوای لێبوردنی کرد لە ئیسرائیل و لە گەلی ئەمریکی و ئینجا لە خێزانەکەی کە ئەم رۆحی پیس تێکەڵ بووە بە گیانی..!\nلەدوای کلینتۆن جۆرج بۆشی کوڕ هاتە سەر حوکومرانی کە بە توندڕەوترین سەرکردە هەژمارد دەکرێت، لە مەسیحییە توندڕەوەکان بوو، خۆیشی نەیدەشاردەوە کە کەسێکی ئوسوڵی توندڕەوی مەسیحی بوو، بە ئاشکرا رایگەیاند کە گەلی جولەکە گەلێکی تاك و هەڵبژێراون لە خواوەندەوە، ئەم پێچەوانەی وتەکەی کلینتۆن وتی زفەی رۆژئاوا و غەزە بەشێكن لە دەوڵەتی جولەکەو بە هیچ شێوەیەك جیا نابێتەوە لەو وڵاتە، ئەم قسەیەشی هەروا بە سادەی نەکرد بەڵکو چەند دێرێکی لە کتێبی پیرۆز خوێندەوە، پاشان بێ دوو دڵی هەر لەو پەیامەیدا رایگەیاند بە ئاشکرا کە ئەو جەنگی خاچپەرستی دەکات دژی موسڵمانان، دوای ئەوەی کە زانی زۆر لەسەری کەوت وتی لە دەمم دەرچووە دوای لێبوردنی لە خەڵكی موسڵمان کرد، کە گوایە نایەوێت هەست و سۆزی خەڵکی تر تێك بچێت!!\nلەگەڵ ئەوەی باراك ئۆباما لە دیموکراتی لیبراڵەکانە بەڵام ئەمیش ناتوانیت لە ریگای ئەوان لابدات، لە کاتێکدا کە بنەچەو بنەڕەتی لە خانەوادەیەکی موسڵمانە، بەڵام بە ئاشکرا پڕۆتستانتی خۆی راگەیاند و، وتیشی بڕوای تەواوی هەیە بە هەموو بنەماکانی پڕۆتستانتی، هەرگیز دژی ئەو باوەڕە کارناکات، خۆشی دەوێت و هەوڵی سەرکەوتنی ئەدات.. ئەمە لە کاتی هەڵبژاردنی یەکەمیدا بوو!!\nلە راستیدا هەموو کارەکانیان وەك رۆژی درەخشان دیارن، چونکە دینداری و ئاین لەو وڵاتەدا بنەمای سەرەکی جوڵێنەری مرۆڤەکانە لە ئەمریکادا، بەڵکو زۆر لەوە زیاترە کە من ئێستا لە باسێکی ئاوادا بۆ خوێنەرم کورت کردۆتەوە، زۆر جار بە ئاشکرا سەرکردەکانی ئەمریکا بە فەخرەوە باسی ئاینەکایان دەکەن هەوڵی بۆ ئەدەن ناترسن لە باسکردنی و پابەند بوونیان بە ئاینەکەیانەوە، چونکە دەزانن ئاین کاریگەریی هەیە بەسەر گەلەکەیانەوە.\nتۆ بڵێیت رۆژێك بێت لە وڵاتی ئێمەشدا سەرکردەکان شانازی بە ئاینەکەیانەوە بکەن، کە دەست دەکەن بە قسە کردن چەند ئایەتێک لە قورئانی پیرۆز بخوێننەوە، باسی بنەماکانی ئیسلام بکەن و بڵێن ئێمە پابەندین بە ئیسلامەوە، باس لە تەنبوئاتی قورئان و فەرمودەکانی پێغەمبەر بکەن، بەرگری بکەن لە بیرو باوەڕێکی نەگۆڕاو دەستکاری نەکراو کە لەلای خواوە هاتووە بۆ مرۆڤایەتی؟\nیان وا خەریکە سەرکردە ئیسلامیەکانیش تەنازول لە بیروباوەڕیان دەکەن بۆ رازیکردنی دڵی دوژمنیان دەڵێن ئیسلام و دیموکراسی موتوربە دەکەین، یان دیموکراسی و لێبراڵی دەکەنە ئالیەتی کارکردن، ئیسلامیش کە ئاینەکەیانە روویان نایەت باسی بکەن.\nئەوەی باسم کرد لە وڵاتی ئەمریکا روویداوە، نەك وڵاتی موسڵمان.\n١- أثر الدين على رؤساء أمريكا.. د. راغب السرجانی\n٢- هل للدين أثر على علاقة اليهود بأمريكا.. د. راغب السرجانی\n٣- الامریکیون و التجربة الدیمقراطیة.. دانیل. جی بورستین\n٤- Verdens Hstorie.. En Spektakulær GJENNOM Historien


لەبارەی كەیسەكەی سەلیم شوشكەییەوە لێدوانی جیاواز دەدرێت\nهەواڵ / کوردستان :: 07/08/2018 :: 1214 جار بینراوە\nتاگ :: روداو و تاوان پارتی\nبەرپرسێكی كۆمەڵی ئیسلامی رایدەگەیەنێت لەسەر ئەو تۆمەتانەی ئاسایش بۆ سەلیم شوشكەی دروستی كردوون، داوایەكیان ئاڕاستەی پارتی كردووە بۆ ئەوەی روونكردنەوە لەسەر ئەو تۆمەتانە بدەن.\nسەلیم كۆیی ئەندامی سەركردایەتی و بەرپرسی پەیوەندییە گشتییەكانی كۆمەڵی ئیسلامی بە دواڕۆژی راگەیاند "دوای ئەوەی ئاسایشی پارتی تۆمەتی داعشبوونی خستە پاڵ سەلیم شوشكەیی پەرلەمانتار، لە رێگەی مەكتەبی پەیوەندییەكانەوە داوای روونكردنەوەمان لە پارتی كردووە، بۆ ئەوەی بەڵگەكانیان بێنن تاوەكو بیسەلمێنن سەلیم شوشكەیی تیرۆرستە".\nبەرپرسی پەیوەندییە گشتییەكانی كۆمەڵ وتیشی "پارتی وەڵامی ئێمەی نەداوەتەوەو تا ئێستاش بێدەنگە، لەگەڵ ئەوەشدا پێمانوتوون كە ئێوە ناكرێت بەبێ بەڵگە تۆمەت بۆ خەڵك دروست بكەن و بیدەنە دادگا".\nسەلیم كۆیی ئاماژەی بەوەشكرد، گەر بەرلەوەی تۆمەتی بخەنە پاڵ بەپێی بڕیاری دادگا سكاڵا لەسەر سەلیم شوشكەیی تۆماركرابا، ناوبراو دەچووە بەردەم دادگا، بەڵام ئاسایش پێش ئەوەی سكاڵا تۆمار بكات كۆمەڵێك تۆمەتی بێ بنەمای ئاڕاستەی شوشكەیی كردووە، بۆیە ئەویش ناكرێت بەوجۆرە بچێتە بەردەم دادگا.\nهاوكات تاریق نوری بەڕێوەبەری ئاسایشی هەولێر بە دواڕۆژی راگەیاند "پێشتر ئاسایش بەڵگەی تەواوی كۆكردووەتەوە كە مەلا سەلیم شووشكەیی سەر بە گرووپی داعشە و لە دادگا سكاڵای لەسەر تۆماركراوەو فەرمانی دەستگیركردنی بۆ دەرچووە، هەرچەندە پێشتریش فەرمانی گرتنی هەبووە، بەڵام لەبەرئەوەی پارێزبەندی پەرلەمانی هەبوو، بۆیە نەگیرا، بەڵام ئێستا پارێزبەندی نەماوە، لەبەرئەوە دەبێت دەستگیربكرێت.\nبەڕێوەبەری ئاسایشی هەولێر ئەوەشی خستەڕوو، مەلا سەلیم شوشكەیی لە ترسی دەستگیر كردنی هەولێری بەجێهێشتووەو چۆتە سلێمانی.\nلەبارەی ئەوەی كە مەلا سەلیم پێشتر چۆتە بەردەمی دادگا و دواتر سەردانی ئاسایشی كردووە، تاریق نوری وتی "ئەو قسانە هیچی راست نین و مەلا سەلیم هەر كاتێك بێتەوە هەولێر، دەستگیردەكرێت".


توركیا لە كوشتنی سەركردەیەكی پەكەكە لە شارباژێڕ شكستی هێنا\nیەرەكە راگەیەندراوێكی بڵاوكردەوە\nناوەندی ڕاگەیاندنی یەرەكە لە راگەیەندراوێكدا بڵاویكردەوە شاخی ئاسۆس لە شارباژێڕ لە باشووری كوردستان و دەوروبەری بۆمب باران كراوە.\nیەرەكە باڵی سەربازی پژاك لەبارەی بۆردوومانەكەی شەوی رابردووی شاخی ئاسۆس لە گوندی گەڵاڵێی شارباژێڕ گوتی: فڕۆكە جەنگییەكانی دەوڵەتی توركیا لە كاتژمێر ١٦:٢٠ بۆ ١٧:٢٠ لە رۆژی ٢٨ی كانوونی یەكەمدا ٤ جار ناوچەكەیان بۆردومان كردووە.\nیەرەكە راشیگەیاندووە، بەهۆی بۆردوومانەكەوە هیچ زیانێك بە هێزەكانیان نەكەیشتووە.\nلەلایەكی دیكەوە سەرچاوەیێك لە نێو گوندی گەڵاڵەوە بۆ چاودێر گوتی: بۆردوومانەكە سەر لەئێوارە بووە لە كوێستەكانی كوێرەكانی لە پشتی گوندی گەڵاڵە لە بناری شاخی ئاسۆس و هیچ زیانێك بە گوندنشینان نەگەیشتووە، كەمێك لە گوندەكەوە دووربووە.\nئەو سەرچاوەیە، گوتیشی: بۆردوومانەكە وەك جارەكانی دیكە ترس و دڵەڕاوكێی لەنێو گوندنشیناندا درووستكردووە.\nبەپێی هێندێك سەرچاوەی تایبەت ئامانجی فڕۆكە شەڕكەرەكانی توركیا كوشتنی سەركردەیەكی پەكەكە لە سنووری ناوچەی شینكایەتی لە شارباژێڕ، بەڵام ئامانجەكەیان نەپێكاوە و سەركردەكەی پەكەكە رزگاری بووە.\nسووپای توركیا لە ساڵی 2017وە دەستی بە بۆردوومانكردنی چەند ناوچەیەكی شارباژێڕ كردووە، بەتایبەت ناوچەی شینكایەتی و لەو ماوەیەدا گوندەكانی گەڵاڵە، سەفرە، قامیش و كونەماسی بۆردوومانكراون.\nلەئەو بۆردوومانانەدا ژمارەیەك بەرپرس و شەڕڤانی یەرەكە و پەكەكە كوژراون و ژمارەیەك هاووڵاتیش بریندار بوون و زیانی ماڵی زۆریان پێگەیشتووە، زیانی زۆریش بەر رەز و باخ و ژینگەی سنوورەكە كەوتووە.\nیەكینەكانی پاراستنی رۆژهەڵاتی كوردستان یەرەكە باڵی سەربازی پارتی ژیانی ئازادی كوردستان پژاك لە ناوچەی شارباژێڕ نیشتەجێن و بنكە و بارەگایان هەیە، بۆیە زوو زوو ناوچەكە دەكەوێتە بەرهێرشی فڕۆكە شەڕكەرەكان.\nتا ئێستا لەسەر ئاستی پارێزگای سلێمانی نە لایەنی حكومی نە لایەنی حیزبی لەسەر ئەم هێرش و بۆردوومانانە هەڵوێستیان رانەگەیاندووە روونكردنەوەشیان لەسەر بوونی بنكەی شەڕڤانان لەو ناوچەیە نەداوە كە نزیكە لەنێوەندی شاری سلێمانییەوە.


عیماد عەلی : کە بەیاننامەکەی سەرۆکایەتی هەرێمم خوێندەوە شەرم دایگرتم . – WTARIKURD\nعیماد عەلی : کە بەیاننامەکەی سەرۆکایەتی هەرێمم خوێندەوە شەرم دایگرتم .\nلە کاتێکدا کە دەبوو ئێستا بە هەموو شێوەیەک دەنگی دەسەڵاتدارانی هەرێم و خەڵک ئاوا بەرز بوایەتە بگەیشتایەتە کەڵکەڵەی ئاسمان و پرۆتیستۆی ئەم کردەوە قێزەونەی تورکیایان بە توندترین شێوە بکردایە ، و ابینیمان ئەم دەسەڵاتە هیچ لەبارنەبووە بە شەرمێکی ملشۆرانەوە بەیاننامەیەکی لاواز و پر شەرمەزاری بڵاوکردەوە کە لە ئاست ئەم سەرشۆریەی سەرانی دەسەڵاتی حکومی وحزبی لە هەرێم زیاتر لە هیچ شوێنێکی دونیا نابینرێتەوە و لەدواجاریشدا دەبینین کە مێژوو چۆن رەحمیان پێ ناکات و رۆژێک دێت ببنە پەندی زەمانە و ، بێگومان خوێنی سەرجەم شەهیدان بە فیرۆ ناچن و ئەگەر بێگومان حەقیان لە دەسەڵاتی فاشی تورک بە شێوەیەکی قورس وەربگیرێتەوە ئەوە دەبێت بەهەمان شێوە و زیاتریش دەسەڵاتی تاکرەو و ملهوری هەرێمی کوردستان شەمەزار بکرێت .\nدیارە هیچ کەسێک لەگەڵ ئەوەدا نیە کە هیچ لایەنێکی کورد رەفتارێک بنوێنێت زەرەر لە خەڵکی هەر پارچەیەکی کوردستان بدات ، لەهەمان کاتدا جێگەی رسواییە لە ئاست ئەم تەعەدا و دەست درێژیە بێ شەرمانەی تورک ئاوا وەڵامێک بدرێنەوە ، کە زەلیلی ئەم ئەڵقە لە گوێیانەی کۆیلەی دوژمنان و داگیرکەران دەردەخەن .\nئەوەی ئەم رستەیەی بەیانامەکەی سەرۆکایەتی هەرێم بخوێنێتەوە دەزانێت کە چەند کۆیلەیی حوکمرانی هەرێمی کوردستان دەردەخات و چەند بە ترس و دڵەراوکێ و زەلیلیەوە نوسراوە ( داوا لە تورکیا دەکەین بۆردومانکردنی خەڵکی مەدەنی دووبارە نەبێتەوە و شەهیدکردنی هاوڵاتی مەدەنی هەرێمی کوردستان هیچ پاساوێک هەڵناگرێت ) وەک ئەوەی شەهید کردنی هەر کەسێکی تری کوردی غەیرە هاولاتی هەرێم پاساوی هەبێت ، تۆ لە ماڵو حاڵی خۆتدا و لە قوڵایی خەودا بیت و ئاگات لە هیچ شتێک نەبێت و بەو شێوەیە شەهید بکرێیت و ئەم ترسنۆک و گەندەڵانە فەرمانرەوایی کوردستان بکەن و بەم شێوەیە بەرگریت لێ بکەن .\nداوا لە هێزەکانی پەکەکە دەکات کە شەرەکە لە هەرێمی کوردستان دوربخەنەوە وەک ئەوەی فرۆکە جەنگیەکان هی پەکەکە بن و ئەوان بوردومانیان کردبێت ، تەنانەت داوا لە هەردوو لا پێکەوە ناکات شەرەکە دوور بخەنەوە . کە بەیانامەکەم خوێندەوە بەراستی شەرمێکی زۆر دایگرتم و لەخۆم دامام و نەمتوانی بەهیچ شێوەیەک پاساو بۆ ئەم ملشۆریەی دەسەڵاتی هەرێمی کوردستان بێنمەوە ، بە راستی راگەیەنراوێک بوو کە ناتوانرێت هیچ پێناسەیەکی بکەیت و هیچ ناوێکی لێ بنێیت .\nبورهان شێخ رەئوف : ئۆباماو کوباو ئێران .


Home About Top Stories Activities Iraqi Parliament deputy visits UoD\nIraqi Parliament deputy visits UoD\nDec. 3, 2018, 8:53 a.m.\nجێگرێ سەرۆكێ جڤاتا نوینەرێن عیراقا فیدرال د. بەشیر حەداد دگەل شاندەكێ پەرلەمانتارێن پارێزگەهێن دهۆك و میسل و هەولێر ل رۆژا 2/12/2018 سەرەدانا سەرۆكاتیا زانكۆیا دهۆك كر و ژلایێ سەرۆكێ زانكۆیێ پ. د. مصلح دهۆكی و هاریكارێن سەرۆكێ زانكۆیێ پێشوازی لێ هاتە كرن.\nد روینشتنەكی دا د. بەشیر حەداد بەحسێ مەبەستا ڤێ سەرەدانێ كر بۆ پارێزگەها دهۆكێ و دیاركر كو ئەڤ سەرەدانە دچارچووڤێ سەرەدانێن سەرۆكاتیا پەرلەمانی دایە بۆ باژێرێن جودا جودا یێن عیراقێ، هەروەسا ئاماژە دا وێ چەندێ كو سەرەدانا زانكۆیا دهۆك كریە چونكو ئەركێ زانكۆیا دهۆك ل وەرگرتنا قوتابیێن ئاوارە قورس تر لێ هاتیە و بارەكێ گران كەفتیە سەر ملێن زانكۆیا دهۆك.\nجێگرێ سەرۆكێ جڤاتا نوینەرێن عیراقا فیدرال هەروەسا ئاماژە دا وێ چەندێ كو بریارەك هەبوو ئەو جهێن كریارێن تیرۆرستی هەین و ژیان لێ یا ب زەحمەت بیت دێ جهێن ئەلتەرناتیڤ بۆ هێنە دیتن و ل نێزیكترین زانكۆ قوتابیێن وان هێنە وەرگرتن، ژ بەر ڤێ چەندێ ژی گەلەك قوتابیێن زانكۆیێن میسل پەنا بریە بەر پەلەمانێ عیراقێ داكو ل زانكۆیێن هەرێما كوردستانێ بهێنە وەرگرتن، ئاشكرا ژی كر كو لژنەك ب سەرۆكاتیا د. بەشیر حەداد ژ پەرلەمانێ عیراقێ پێك هاتیە بۆ دیفچوونا ئاریشا ڤان قوتابیان و بەرەی چەندێ ئەڤ لژنە یا ل گەل وەزارەتا خواندنا بلندا عیراقا فیدرال كۆم بووین و ل گەل وەزارەتا خواندنا بلند و ڤەكۆلینێن زانستی یا حكومەتا هەرێما كوردستانێ ژی كۆمبوون ل دۆر ڤی بابەتی ئەنجام داینە و وەزارەتا خواندنا بلندا هەرێمێ بۆ ڤێ لژنێ دیاركریە كو ل دیف شیانێن زانكۆیا ئەڤ قوتابیێن ڤێ دەڤەرێ و زانكۆیێن میسل دخینن دێ هێنە وەرگرتن.\nسەرۆكێ زانكۆیا دهۆك پ. د. مصلح دهۆكی دیاركر كو د ڤان سالێن بۆری زانكۆیا دهۆك پتر ژ هزار قوتابیێن ئاوارە وەكو مێڤانداری وەرگرتینە، گۆت ژی بەری نوكە شاندەكێ پەرلەمانێ عیراقێ ل سەر ڤی بابەتی سەرەدانا زانكۆیا دهۆك كریە و زانكۆیا دهۆك ڤان قوتابیان ل دەواما ئێڤاری دێ وەرگریت و هەمی ئامادەكاری هاتینە كرن بۆ دەست ب خاندنێ بكەن، بەلێ حەتا نوكە چ لایەكی خەرجیێن وان یێن دارایی ب ستۆیێ خۆڤە نەگرتیە.\nد. بەشیر حەداد دیاركر كو دڤێت وەزارەتا خواندنا بلندا عیراقی خەرجیێن ڤان قوتابیان ب ستۆیێ خۆڤە وەربگریت داكو ئەڤ قوتابییە بشێن بەردەوامیێ بدەنە خواندنا خۆ و كارێ ڤێ لژنێ ژی دێ یێ بەردەوام بیت هەتا كو بابەتێ ڤان قوتابیان دهێتە چارەكرن.


(بدون تاریخ بدون امضا (2017\nدکتۆر کاوە نریمان (امیر آقایی) لە کاتی شۆفێری کردندا لەگەڵ ماتۆڕسکیلێکدا کە خانەوادەیەکی پێیە تووشی ڕووداو دەبن. بەیانی ئەو ڕۆژە لە شوێنی کارەکەی لە پزیشکی یاسایی لەگەڵ جەستەیەک ڕووبەڕوو دەبێتەوە کە دەیناسێت، بەڵام لە ڕووبەڕوو بوونەوە لەگەڵ خێزانی کۆچکردوو خۆ بە دوور دەگرێت.\nچیرۆكی هه‌ست بزوێن - درامی - ئاڵۆز\n(اتـاق تاریک (2018\nباسی خێزانێکی سێ کەسی ئاسایی دەکات کە پێ دەنێیە شوێنکی جیاواز بۆ ژیان کردن، هەست دەکەن منداڵە کوڕەکەیان ڕوبەڕووی دەست درێژی دەبێتەوە دەست دەکەن بە لێکۆڵێنەوە دەربارەی ڕووداوەکە\nلێکۆڵەرێکی پۆلیس، دزێکی بانک،و دەڵاڵێکی خاوەن هێز دەکەونە ناو گفتوگۆیەکی مەزنەوە پاش ئەوەی کردەیەکی تاڵانکردن دەگۆڕێت بەرەو حاڵەتێکی بەبارمتەگرتن\nئیکابۆل کرەین دەنێردرێت بۆ سلیپی هاڵۆو بۆ لێکۆڵینەوە لە دۆسیەی سەربڕینی سێ کەس، لەگەڵ تاوانبارێک لەشێوەی خێوێکدایە، ئەسپ سوارێکی بێ سەر.\nخه‌یاڵی - ترسناك - ئاڵۆز\nستیڤن ، کە نەشتەرگەرێکی کاریزماتیکیە ، ناچار دەکرێت قوربانیەکی سەخت بدات دوای ئەوەی ژیانی بەرەو شێوان دەچێت ، کاتێک ڕەفتاری کوڕێکی هەرزەکار کە لەخۆی گرتبوو بەرەو نەگریسی دەڕوات ..


ئەبوبەکر جاف : سۆسیۆلۆژیای کاری نا – ماتریالی . – WTARIKURD\nئەبوبەکر جاف : سۆسیۆلۆژیای کاری نا – ماتریالی .\nMarx est mort. مارکس مرد “.\nJean-marie Benoist .\nھیچ نەنگیی و شورەییەک نییە ، کە مارکس و ئـابووریناسیی و سۆسیۆلۆژیای مارکسی بەرھەم و مناڵی کۆنتێکستێکی سۆسیۆ – مێژوویی و ئـابووری سیاسی دونیای خۆی بێت . پەیوەندییەکان و ھێزەکان و ململانێی چینەکان و ئـامرازەکانی بەرھەمھێنان لە کۆمەڵگەیەکی پیشەسازیی نوێدا حەتمییەتێکە وشیاریی و ئـاگایی و تێۆریزەو تیۆریزاسیۆن و چەمکاندن و ئـەرگیومێنتسازییەکی پاشکۆ بە ھێزەکانی ئـەو کاتە بخولقێنێت . حورمەت و ڕێزگرتنێک کە ھەمان بێت بۆ مارکس و تەفسیریی مارکسی ، ئـەوەیە لە شوێن و کۆنتێکستی خۆیداو لە سەدەی نۆزدەدا بیبینین و ماناو نرخی خۆی پێ بدەین . مارکسیش وەک کەر ئـینسانێک لە ناو زانستە کۆمەڵایەتیی و زابستە مرۆییەکاندا ھەم خۆی سوژەیەکی ئـینسانییە لە ناو تۆڕی ھێزەکاندا بەرھەمھێنراوە . واتە بە قەولی فوکۆ مارکس وەک سوژەیەک ، وەک بەرھەمھێنراوێکی کۆمەڵایەتی لە ناو ھێزەکانی سەدەی نۆزدەو ئـیپستیمی دونیای مۆدێرن دایە ، وە تەفسیرو بەرھەمەکانیشی مەحکومە بەو لەحزە ” ئـپستمییەی ” سەروبەندی فۆرمیولەبوونی مارکسی موفەسیرو مارکسی شپڕشگێڕ و مارکسی ئـابووریناس … مارکس نە پەیامبەر بووەو نە فاڵگر . دەتوانرێت مارکس لە ناو تەفسیری ماتریالیزمی مێژوویدا بە ئـیشکاڵ بکەین و ئـەگەر تۆزێکیش بڕوامان بەو میکانیزمەی تەفسیرکردنە مارکسیستە ھەبێت پێش ھەر کەس مارکسێکی بەرھەمھێنراوی بە ماتریالبووی پێ بخوێنینەوە . بەم شێوەیە ڕاکێشانی مارکس بەھەر فۆرم و فئـرمیلەبوونێک بێت بۆ ناو دونیای ئـێستا ، ئـەوا ستەم لە مارکس دەکەین و دەیشیکرین بە ستەم و ستەمکارییەکەوە بە سەر ئـێستای دونیاو دراوەکانی ئـێستاوە . مارکس بەرھەمھێنراوێکی ناو چین و ملمژانێی چینەکان و ھێزەکان و پەیوەندی ھێزەکان و بەرکەوتن و ھاوسەنگی ھێزەکانی دەمی خۆیەتی .\nچەمکێکی زۆر و تا بڵێیت ئـیشکال ئـامێزی وەک چینەکان و دونیای چینەکان و سەرمایەی چینەکان و فراوانبوون و واڵابوونی چینەکان و ستایڵ و شەرعییەتی چینەکانی ئـێستای ئـێمە نە دەچێتە ناو دوالیزمی ژێرخان / سەرخانەوە ، نە دەشچێتە ناو فرەیی و بێکۆتایی چینەکان و چینبەندی ئـێستای دونیای ئـێمەوە . چینەکانی نە دوو چینی بۆرژواو پرۆلیتارن و نە چینگەلێکن بەر مەبنای ئـامرازەکانی بەرھەمھێنانی دونیای سەدەی نۆزدەیەم و بیستەمیش پەیوەندی و ململانێ سەر ڕێگا دەخەن . چینی لە ئـێستادا ھێندەی لە ناو دونیای ڤێرتوێلی و مەجازیی و ڕەمزییدایە ، نیوەی ئـەوە لە ناو دونیاو ئـامرازە ماتریالیی و پەیەەندییەکانێ بەرھەمھێنانی ماتریالیی و تەنانەت کاریشدا نییە . کاری ئـێستا سەر بە فەزایەکی نا ماتریالیی و نا واقعییە . چینەکانی ئـێستا لەسەر ئـابووری مالیی نە بینا دەکرێن و نە پێناسەش دەکرێن و نە خۆیان فۆرمیولە دەکەن . ئـێمە وەک پییەربۆردیۆ دەڵێت : کۆمەڵێک کاپیتال و سەرمایەی جیاوازمان ھەیە کو ناچنە ناو کاپیتالی ماتریالیی و کالیتالی ێابووری مالییەوە .\nئـەگەر بویری ئـەوە بکەین و بڕێک نەکەوینە ناو ئـیشکالی مەعریفیی و تیۆرییەوە ، دونیای ئـێسڕا دونیای کاری نا ماتریالییە ، دونیای کارگەلێکە لەسەر مەعریفەو زانیاری بیناکراوە . دونیای تەکنۆلۆژیاو تەکنۆلۆژیای پەیوەندییەکسن کاری نا ماتریالین . پەیوەندی بەرھەمھێنەرو بەرھەمھێنان و بەکسر بردن لە ئـاستێکی مەجازی ماترێکسیدا ناچێتە ناو بەرھەمھێنان و پەیوەندی بەرھەمھێنان و ئـامرازەکانی بەرھەمھێنسنی کاپیتال و کاپیتالیزم و دونیای سەرەتسی دەرکەوتنی کۆمەڵگەیەکی پیشەسازیی و بە پیشەسازییکردنەوە . کەرتە خزمەتگوزارییەکانی لە ئـابووری ئـێستادا ، نمونەیەکی نوێی پەیوەندیی بەرھەمھێنەرانەن . بەرمەبنای ئـاڵوێرو ئـاڵوگۆڕی خێرای زانیاریی و مەعریفە دروست بوون . تێکسی بەرھەمھێنانی خزمەتگوزارییەکانیش مەحکوم نین بە قازانج و سودی ماتریالی ، لێرەدا ئـێمە فەرمانبەرێکمان ھەیە لەناو ئـەم بەرھەمھێنانەشا ، لە ناو ئـەم بەرھەمھێنانە نا مادییەدا کە سودو قازانجێکی نا- ماتریالی ھەیە لە وێنری خزمەتگوزارییەکی تایبەتی فەرھەنگیی و کولتوریی و زانیاریی و مەعریفی . کاری نا- ماتریالی دەتوانی لە نمونەی کۆمپیەتەردا بیبینین . کاری کۆمپیوتەری دەستکاریکردنێکی تەواوی پەیوەندییەکانی کرێکارو پێدراو فاکت و ئـەکتی نوێی سۆسیۆلۆژییە . کڕێکاران لە ئـێستادا ھەمان چەمک و ھەمان بکەر نین کە ڕۆژگارێک بەرکەوتنی ڕاستەوخۆیان لە گەڵ کارگەکان و ئـامێر بوونیان ھەبوو . ئـەو کاتەی چالاکییە مرۆییەکان چالاکی میکانیکی بوون . شۆڕشی کۆمپیوتەری و پەیوەندییەکان لە بەرھەمھێناندا گۆڕانکارییەکی ڕادیکاڵیی و ڕیشەیی بەسەر شێواز و جوڵەو بزاوتی کارکردندا ھێنا . بە خێراییەکی وەھا کە ئـامرازەکانی کارلێککردنی سیبیرانیی و شتێکی نوێی لە جەستەو مێشکماندا خولقاند . ئـەنترۆپۆلۆژیای فەزای سیبرانی لە ڕاستیدا دانپێدانانە بە دۆخێکی ئـینسانی نوێ . کاری نا – ماتریالی لە ناو کۆمۆیوتەرو پەیوەندییەکاندا ” خزمەتگوزاری ڕەمزیی – شیکاریی ” خولقاند . ئـەم شێوازەی کارکردن و کارە نا – ماتریالییە خاوەن نرخاندنێکی بالو بەھسیەکی دیکەیە . کلیلی کێبەرکێ و ملنلانێی دونیای ئـابووری نوێی جیھانییە . ئـەمەش لە ئـاستی بەکارھێنانی ڕەمزییانەی کاراو دسھێنەر ، لە میانەی لە خۆگڕنی داڕاکان و پیشەسازی وشە . ئـا لێرەوە ئـێمە سەروکارمان لە گەڵ کاری نا ماتریالیی و سۆسیۆلۆژیای کاری نا- ماتریالیدایە .\nکامەران وریا قانع : سیاسى زیره‌ك .


NRT TV | عێراق | ماڵپەڕێکى ئەمریکى گومانێک لەسەر کوشتنی خێزانە کوردەکەی بەغدا بڵاودەکاتەوە\n65330 جار خوێندراوەتەوە\nهەرچەندە هەفتەیەک بەسەر بڵاوبوونەوەى هەواڵى کوشتنى خێزانە کوردەکەى بەغدا تێپەڕیووە، بەڵام هێشتا مشتومڕ و گومانەکان لەسەر رووداوەکە کۆتاییان نەهاتووە و بەشێوەى جیاواز لێکدانەوە بۆ رووداوەکە دەکرێت.\nخانەوادە کوردەکەى بەغدا، کە لە دایک و باوک و کچێک پێکهاتبوون، سەرجەمیان خەڵکى شارى سلێمانى بوون و دواى یەک رۆژ لە بڵاوبوونەوەى هەواڵەکە، تەرمەکانیان گەڕێنرایەوە هەرێمى کوردستان و بەخاکسپێردران.\nشیلان دارا کە یەکێک بوو لە کوژراوانى خانەوادەکەى بەغدا، دەرمانساز و چالاکوانی خۆپیشاندانەکانی گۆڕەپانی تەحریرى بەغدا بوو، ئەوەش وایکردووە لایەنە پەیوەندیدارەکان و چاودێران و چالاکوانان توشى شۆک بکات و بەسەر دوو بەرەى جیاواز دابەشیان بکات.\nماڵپەڕى حوڕەى ئەمریکى لە راپۆرتێکدا بە ناونیشانى هەزار پرسیار لەسەر کوشتنى کچە چالاکوانەکەى بەغدا بڵاویکردووەتەوە، رووداوەکە زیاترە لەوەى تەنها حاڵەتێکى دزیکردن بێت.\nبەشێک پێیان وایە کوشتنی شیلان تەواوکەری سیناریۆی زنجیرەی کوشتنی نەبڕاوەی چالاکوانانی مەدەنییە لە عێراق، بەو پێیەی ئەو کچە کورده یەکێک بووە لەو چالاکوانانەی کە لە خۆپیشاندانەکانی گۆڕەپانی تەحریری شاری بەغدا بەشداریکردووە و بریندارانی چارەسەرکردووە.\nبەشێکى دیکەش لەو باوەڕەدان شیلان و خێزانەکەی بە مەرامی سیاسی نەکوژراون، بەڵکو هۆکارەکەی تەنیا تاوانێکی هەڵکوتان و دزییە و پێشتر هیچ دژایەتیەکیان لەلایەن هیچ کەسێکەوە نەبووە.\nدوای رووداوەکەش سەرچاوەیەکی ئەمنی بە ماڵپەری حوڕەی ئەمریکی وتووە، ئەوان گریمانەی سیاسی بە دوور نازانن، بەڵام لە هەمانکاتیشدا ئەوەیان خستووەتەڕوو کە لە ماڵی قوربانییەکان بەشێک لە کەلوپەلەکان دیارنەماون، کە ئەوەش بیرۆکەی تاوانی هەڵکوتان و دزی دەهێنێتە پێشەوە.\nوەک ئەو سەرچاوە ئەمنییە دەڵێت، شێوازی ئەنجامدانی تاوانەکە ئەوە دەخاتەڕوو کە تاوانەکە لە تاوانێکی ئاسایی ناچێت، بەڵکو ئەگەری هەیە تاوانێکی گەورەتر بێت لەوەى کە دەوترێت و بڵاوکراوەتەوە.\nهاوکات سەرچاوەیەکى دیکە لە فەرماندەیی ئۆپڕاسیۆنەکانی بەغدا قسەیەکى تر دەکات و دەڵێت، ئەو ناوچەیەی کە ماڵی شیلان داراى تێیدا دەژین لە رووی ئەمنییەوە ناوچەیەکی ئارام و پارێزراوە و بە ئاسانی کەس ناتوانێت جموجۆڵی تێدا بکات، ئەوەش بەهۆی بوونی باڵوێزخانەی وڵاتی روسیا لەو ناوچەیە، چونکە بە پۆلیس و هێزە ئەمنییەکان تەنراوە و کامێراکانی چاودێریشی بە چڕى تێیدا جێگیر کراوە و بە چڕى چاودێرى ئەو ناوچەیە دەکرێت.\nوەک ماڵپەرى حوڕە دەڵێت، ئەم رووداوە ئەگەرى زۆرە پاڵنەرى سیاسیى لە پشتەوە بێت نەک ئەوەى تەنها حاڵەتێکى دزیکردن بێت.\nلە لایەکى دیکەشەوە فائق شێخ عەلى، پەرلەمانتارى عێراق لەسەر رووداوەکە نوسیوویەتى هێزە ئەمنییەکان کە ئەو بە میلشیا ناوى هێناوە دەڵێت، دەیانەوێت بڕواى پێ بهێنن کەوا کەسێک لەبەر چەند دینارێک شیلان و خانەوادەکەى کوشتووە، بەڵام ئەو کەسە کچێکى کوشتووە کەوا چالاکوانى مەدەنى بووە و بریندارانى خۆپیشاندانەکانى چارەسەرکردووە.\nپێشتریش ئێن ئاڕ تى لە راپۆرتێکى شیکاریدا چەند جیاوازیەکى لە دانپێدانانى تۆمەتبارەکەى لەلایەن هێزە ئەمنییەکانى هەرێمى کوردستان و بەغداوە بڵاوکردەوە.\nئێوارەی رۆژی سێشەممەى رابردوو، شیلان دارا لەگەڵ باوک و دایکیدا لەنێو ماڵەکەی خۆیان لە ناوچەی مەنسوور لە بەغدادی پایتەختی عێراق بە کوژراوی دۆزرانەوە و رووداوەکەش زۆرترین گومان و کاردانەوەى لێکەوتوەتەوە.


راگەیاندراوێک لە ئەنجومەنى ئاسایشى هەرێمى کوردستانەوه پوچه‌ڵكردنه‌وه‌ی کردەوەیەکى خۆکوژى تیرۆریستانى داعش\n2015 November, 14\nتیمە هاوبەشەکانى لێکۆڵینەوە و ئۆپەراسیۆنەکان، لە ئەنجومەنى ئاسایشى هەرێمى کوردستان، توانیان کردەوەیەکى خۆکوژى تیرۆریستانى داعش پوچەڵ بکەنەوە و سێ تیرۆریست دەستگیربکەن، کە شارى هەولێر، کرابووە ئامانجى پیلانە تیرۆریستیەکەیان.\nدانپێدانانى گروپە تیرۆریستیەکە، کە هاوکات لەگەڵ ئەم راگەیەندراوەدا بڵاوکراوەتەوە، تێیدا هەر سێ تیرۆریستەکە دانیان بەوەداناوە کە دەوڵەتى تیرۆریستى داعش، لە رێگەى تیرۆریست (حازم محمد داود منێور الجبورى) پشتێنەیەکى بۆمبڕێژکراو و شەش بۆمبى لاستیکى لە سنورى ناوچەى (سلیمان بەگ)ەوە، بۆ کەرکوک و دواتر بۆ هەولێر گواستۆتەوە، لەهەمانکاتدا تیرۆریست (خلف اسماعیل خلف عبید الجبورى) ئامادەکراوە بە پشتێنە بۆمبڕێژکراوەکە و بۆمبەکانەوە، خۆى لە شوێنى ئامانج بتەقێنێتەوە.\nبەپێى پیلانى گروپە تیرۆریستیەکەى داعش، تیرۆریست (جنید خالد بلاسم غچبان) ئەرکى گواستنەوەى خۆکوژەکە (خلف اسماعیل)ى زاواى لە ئەستۆ بووە بۆ شوێنى مەبەست. بەڵام پێش ئەنجامدانى کردەوە تیرۆریستیەکە، هێزەکانمان توانیان پیلانەکە پوچەڵبکەنەوە و تیرۆریستەکان دەستگیربکەن، هەروەها دەست بەسەر پشتێنە بۆمبڕێژکراوەکە و شەش بۆمبەکەدا بگرن.\nئەم تیرۆریستە دەستگیرکراوانە، پێشتر بەسوودوەرگرتن لە ئاسانکارى و هاوکارییەکانى هەرێمى کوردستان، بۆ ئاوارەی شارەکانى عێراق، لە هەرێمى کوردستان نیشتەجێبوون.


ورمێ: زیندانیانی سیاسی کورد کەوتنەبەر شاڵاوی لێدان وئەشکەنجە - كۆمه‌ڵه‌ی مافی مرۆڤی کوردستان\nدووشەممە ۲۳ی ڕەزبەری ۱۳۹۷، بەهۆی هاتنەئارای تێهەڵچوون ودەمەقاڵەی نێوان حەمید ڕەحیمی لەزیندانیانی سیاسی بەندکراو لە بەندی ۱۲ی زیندانی ناوەندی ئێران لەشاری ورمێ لەگەڵ یەکێک لە ڕایەدارانی زیندان، کەشی بەندەکە ئاڵۆز بووە. ئەو بابەتە بۆتە بەهۆی ئەوە چەند زیندانی سیاسی بکەونە بەر شاڵاو وپەلامار ولێدان.\nحەمید ڕەحیمی لە زیندانیانی سیاسی بەندی ۱۲ی زیندانی ناوەندی ئێران لە ورمێ لەکاتی گەڕانەوە لە یاریگەی زیندان لەلایەن یەکێک لە ڕایەدارانی زیندان بەناونیشانی نیرومەند سوکایەتی پێکرا وپاشان بە ئامادە بوونی ۳ ڕایەدار دیکە بەناوەکانی “سەفەر مەداری، ئیسکەندی و ڕەزایی” ئەم زیندانییە سیاسییە گوازراوەتەوە بۆ ژووری تاکەکەسی ولەوێدا لەلایەن ئەو ڕایەدارانەوە لێدان وئەشکەنجەی لەسەر جێبەجێ کراوە.\n← پلۆمپی شوێنی کاری بازاڕیانی مانگرتوو لەسنە لەلایەن ئیدارە ئەماکنی ئێرانەوە\nهێرش کردنە سەر کۆڵبەران و بریندار بوونی کۆڵبەرێک لە پیرانشار →


هەڤاڵ ئەبوبەکر: حکومەتی هەرێم داواکاریەکانی پارێزگای سلێمانی پەسەند کرد – کوردی – RojNews.News\n23/02/2021 - 2:54:45 pm\nپارێزگاری سلێمانی ڕایگەیاند، حکومەتی هەرێم هەموو ئەو پێشنیاز و داواکارییانەی پارێزگای سلێمانی کە لە ڕاپۆرتە هاوبەشەکاندا گەڵاڵە کرابوون، لە لایەن ئەنجومەنی وەزیرانەوە پەسەندکران و بوون بە بڕیار.\nهەڤاڵ ئەبوبەکر پارێزگاری سلێمانی لە ڕاگەیەنراوێکدا دەڵێت، ئەمڕۆ بە سەرپەرشتیی سەرۆکی ئەنجومەنی وەزیرانی هەرێمی کوردستان و جێگرەکەی و وەزیرانی دارایی و ئابوریی و پلاندانان و سەرۆکی دیوانی سەرۆکایەتیی ئەنجومەنی وەزیران و پارێزگاری پارێزگاکانی سلێمانی و هەڵەبجە، ڤیدیۆ کۆنفرانسێکی تایبەت بە بوارە کارگێڕیی و دارایی و خزمەتگوزاریی و پڕۆژەکانی پارێزگاکانی سلێمانی و هەڵەبجە و ئیدارە سەربەخۆکانی گەرمیان و ڕاپەڕین سازکرا.\nدەشڵێت، لە کۆبونەوەکەدا ڕاپۆرتی هاوبەشی سەرۆکایەتیی دیوانی ئەنجومەنی وەزیران و پارێزگا و یەکە کارگێڕییەکان و داواکارییە کارگێڕیی و دارایی و خزمەتگوزاریی و سەرمایەگوزاریی و پەرەپێدانەکانی هەموو یەکە کارگێڕیی و فەرمانگاکان گفتوگۆیان لەسەر کراو هەموو ئەو پێشنیاز و داواکارییانەی لە ڕاپۆرتە هاوبەشەکاندا گەڵاڵەکرابوون، لەلایەن سەرۆکی ئەنجومەنی وەزیران و جێگری سەرۆکی ئەنجومەنی وەزیران و وەزیرەکانەوە پەسەندکران و بوون بە بڕیار.\nئەو ڕاگەیەنراوەی هەڤاڵ ئەبوبەکر هاوکاتە لەگەڵ ئەو کۆبوونەوەیەی دوێنێی هاوسەرۆکی یەکێتی لەگەڵ نێردە دیبلۆماسیەکان کە تیایدا ڕۆژنیوز ناوەڕۆکەکەی ئاشکرا کردبوو کە بریتیبوو لە هۆشداریدان بە پەدەکە بۆ کشانەوە لە حکومەت لە ئەگەری گوێنەگرتن لە داواکارییەکانی پارێزگای سلێمانی و بەردەوامی مەسرور بارزانی و پەدەکە لە بڕیارە تاکلایەنەکانیان لە هەولێر و بەغدا.


نووچە نێت | ڕاستگۆیی بێ لایەنی| توركیا لە داهاتوو سیستەمى ئابووریى چین پەیڕەو دەكات\nتوركیا لە داهاتوو سیستەمى ئابووریى چین پەیڕەو دەكات\nDecember 2021 04 - 15:54:37\nرەجەب تەیب ئەردۆغان، سەرۆك كۆمارى توركيا لە پلانى نوێى سیاسەتى ئابووریى وڵاتەكەى بۆ دابەزاندنى نرخى سوو و لە پێناو کەمکردنەوەى رێژەى هەڵاوسان و راكێشانى وەبەرهێنانى دەرەكى سيستەمى ئابووریى چین پەیڕەو دەكات.\nرۆژنامەى حوڕەیەتى توركى بڵاویكردەوە، ئەردۆغان لە كۆبوونەوەى لەگەڵ ئەندامانى ئەنجومەنى جێبەجێكارى پارتى دادوگەشەپێدان، سیاسەتى نوێى ئابوورى وڵاتەكەى روونكردەوەـ، كە پشت بە سيستەمى چین دەبەستێت، رێژەى سوو دادەبەزێنێت.\nلە بەشێكى ترى قسەكانى ئەردۆغان جەختى لەسەر ئەوە كردەوە، "ئابوورى لەسەر چوار كۆڵگەى سەرەكى وەستاوە، كە بریتییە لە هەڵاوسان، هەناردە، سوو، وەبەرهەمهێنان، هەڵاوسان بەگوێرەى ئاماژە ئابوورییەكان گەشە دەكات، بەڵام دەتواندرێت رێژەى هەناردە و سووش دیارى بكرێت."\nسەبارەت بە زیادكردنى بەرهەمى ناوەخۆش سەرۆكى توركیا گوتى، "دوورخستنەوەى گەشەپێدانى بەرهەمى توركیا لە سوو قۆناغێكى نوێی ئابوورييە دەستمان پێكردووە، بڕیارمان داوە بەرەو ئەو ئاڕاستەیە هەنگاو بنێین، ئەو هەنگاوە گرنگانەى بۆ جێبەجێكردنى سیاسەتى نوێى ئابوورى گرتيتمانە بەر پێشبینى دەكرێت چوار تا پێنج مانگ بەردەوام بێت، ئێمە رێگەیەكى زۆر قورسمان گرتۆتەبەر، بەڵام لە شەش مانگى داهاتوو بەرهەمەكەى دەچنینەوە، ئەوكات هاووڵاتیانیش هەستى پێدەكەن، هەروەها لە داهاتوو وەبەرهێنەران بۆ ناوخۆى توركیاش رادەكێشین".\nدەربارەى ئەو شێوەیە تازەش ئەردۆغان رایگەیاند، "چین بەو جۆرە گەشەى كرد، ئێمە زۆر تایبەتمەندیمان هەیە، چونكە پێگەى جوگرافى توركیا زۆر نزیكە لە بازاڕە جیهانییەكان".\nزیادكردنى بەرهەم و فرۆشتنى بە ئەوروپا\nلە بەشێكى ترى قسەكانى ئەردۆغان جەختى لەسەر ئەوە كردەوە، "توركیا دەتوانێت وەك چین كاڵا بە نرخێكى هەرزان بەرهەم بهێنێت و بە ئەوروپاى بیفرۆشێت، وڵاتانى ئەڵمانیا و چین چەندین ساڵە سیاسەتى دابەزاندنى سوو پەیڕەو دەكەن، ئێمەش ئێستا بۆ دەرچوون لە بەردەوامى رێژەكانى سوو ئەو سیاسەتە پەیڕەو دەكەین، لە حەفتاكانەوە لە ئەڵمانیا پەنابەر هەیە رۆژانەى كار بۆ گەنجان و پەنابەرانى لەو وڵاتە كاردەكەن دابین كردووە، لە چینیش گەنج و پیشەسازى و وەبەرهێنان رەگەزى گرنگن، بۆیە پێویستە توركیا گەشە بە ئابوورى خۆى بدات، نەك بە رێگەى زیادکردنى رێژەى سوو، بەڵكو بەرێگەى زيادكردنى كار بۆ گەنجان و بەرهەمهێنان".\nلە شەش مانگى داهاتوو ئەنجامەکان روون دەبێتەوە\nدەربارەى زەمینەسازى بۆ وەبەرهێنانى دەرەكى، ئەردۆغان ئاشكراى كرد، "لە (19) ساڵى رابردوو وەبەرهێنانى گەورەمان لە سکێتەرى رێگە و بان و پردەكان كردووە، ئەوەش رێكارەكانى ئەو پڕۆسەیە بەشێوەیەكى زۆرباش بۆ هاووڵاتییان روون دەكاتەوە".\nسەبارەت بە تەواوبوونى رێكارەكانیش سەرۆكى توركیا جەختى لەسەر ئەوە كردەوە، "ئێستا لە كۆتایى ئەو پڕۆسەیەین، لە داهاتووێكى نزیك ئەو بەرهەمە ئابوورییە دەچنینەوە، تا هەڵبژاردنەكان هەموو رێكارەكانى تەواو دەبێت، دواى شەش مانگى تر ئەنجامى ئەو بڕیارانە دەبینین، ئەوكاتە ئاستى خۆشگوزەرانى هاووڵاتیان و فرۆش و داهاتمان زیاد دەبێت، كورتهێنانى بازرگانیمان كۆتایى دێت، دەبینە دەوڵەتێكى پیشەسازى، دەبینە خاوەنى رێژەى سووى زۆر كەم و قازانجێكى زۆر".\nلە (1978) بۆ بنیاتنانى پەیكەرى ئابوورى ئێستاى چین سێ هەنگاوى گرنگى نا. هەنگاوى سەرەتایى لە ئەو وڵاتە لە (1978) پشتبەستن بە كرانەوەى سیاسى چاكسازى لە ناوەخۆى ئىەو وڵاتە كرد، هەر ئەوەش بوو چینى كردە ناوەندێكى ئابوورى،كە بە درێژایى (40) ساڵى رابردوو ئەو وڵاتە لە ڕووى ئابوورى و كۆمەڵایەتى گەشەى كردووە، گەشەى بەرهەمى ناوەخۆى ساڵانە لە (10%) بووە، بۆيە بەردەوام گەشە دەكات، تا گەيشتۆتە ئەو قەبارە گەورە ئابوورییەى ئێستاى.\nپشكى كەرتى تایبەتى چینى لە وەبەرهێنانى ناوخۆیى نزیكەى 60% بوو، چین زۆر بەخێراى لە جیهان گەشەى كرد، لە (30) ساڵى رابردوو رێژەى گەشەى ساڵانەى لە 6% بوو، خاوەنى گەورەترین كەرتى پیشەسازى جیهانە، لە هەمان كاتيش بازاڕەکەى زۆر خێرایى گەشەى كردووە.\nئەو سیاسەتانەى دەیگرێتەبەر وڵاتەكەى كردۆتە ناوەندى بەرهەمهێنان و بازرگانى لە جیهان، دووەم وڵاتە زۆرترین وەبەرهێنانى بیانى تێدایە، بە گوێرەى راپۆرتى جیهانى ساڵى(2020) كە ناوەندى ئۆنكتاد بڵاویكردۆتەوە، قەبارەى سەرمایەى دەرەكى لەو وڵاتە لە (2019) بە بەراورد بە ساڵى پێشتر لە (2%) زیادیكردووە، كە بڕەكەى (141) ملیار دۆلار بوو.\nبەگوێرەى وەزارەتى بازرگانى ئەو وڵاتە بەرهەمى ناوخۆیى لە (2019) گەیشتە (14.1) تریلیۆن دۆلار. داتاكانى بازرگانى دەرەكى ئەو وڵاتە قەبارەى زیاتریان بڵاوكردۆتەوە، كە قازانجى بازرگانى دەرەكیان زۆر زیاترە.\nچين لە جیهان بۆ هەناردەکردنى کاڵا بە پلەى یەكەم دێت لەسەر ئاستى جیهان، لە هاوردەکردنیش لە پلەى دووەم دێت.


سەردەشت محەمەد: داگیرکاری تورکەکان لە سوڵتان سەلیمەوە بۆ ئەردۆغان. – WTARIKURD\nسەردەشت محەمەد: داگیرکاری تورکەکان لە سوڵتان سەلیمەوە بۆ ئەردۆغان.\nکاتێک سوڵتان سەلیمی یەکەم لە ساڵەکانی نێوان 1512ز بۆ 1520ز ئاڕاستەی داگیرکاری و تاڵانکاریەکانی عوسمانییەکان لە ئەوروپاوە بەرەو کوردستان وەردەگێڕێت ئیدی لەو سەردەمەوە تائێستا ململانێ و ماڵوێرانییەکانی عوسمانیەکان لەسەرخاکی کوردستان درێژەی هەیە، کەواتە بەتێڕوانین و وردبونەوە لەو مێژووە دورو درێژەی داگیرکاریەکانی تورک لەم سەرزەمینەدا بۆمان ڕوندەبێتەوە کە ئەم هێزەداگیرکەرە لە هەموو قۆناغ و سەردەمێکدا بۆ ڕەوایەتیدان بەداگیرکاریەکانی بیانوییەکی هێناوەتەوە، ئەگەر سەرەتایی داگیراریەکانیان لەم ناوچەدا بەبیانوی هەبونی سەفەویەکانەوە بوبێت و ئەمە پاڵنەرێک بێت بۆئەوەی کوردەکان و خاکەکەیان لەبەرژەوەندی خۆیاندا بەکاربهێنێت ئەوائێستا و دوای تێپەڕینی زیاتر لە پێنج سەدە ئیدی تورکەکان بەئاشکرا و بەبێ هیچ ترسێک پەردە لەسەر نێت و مەرامی داگیرکاری خۆیان هەڵدەدەنەوە بەئاشکرا دان بەوەدادەنێن کە ئەوان تەنها دوژمنیان لەم ناوچەدا هەرکوردەکانە، بۆیە “خلوسی ئاکار” وەزیری بەرگری تورکیا بێ هێچ سڵەمینەوەیەک و بە بەرچاوی دونیاوە هێزەکانی پارتی کرێکارانی کوردستان بە تیرۆرست ناودەبات، ئەمە لەکاتێکدا ئەوەی سەرقاڵی تیرۆرکردن و داگیرکاری و خوێن ڕشتنە خودی تورکەکانە نەک ئەوهێزە کوردییەی کە لەناوخاکی خۆیدایەو جگە لەداکۆکیکردن لەمافی ڕەوای خۆی و میللەتەکەی تائێستا دەستدرێژی نەکردۆتە سەر خاک و ژیانی هیچ گەلێکی دیکە،\nئەوەی تیرۆرستە ئەو هێزە تورکە ڕەگەز پەرستەیە کە زیاتر لە 20کم هاتۆتەناوخاکی هەرێمەوە و دەیان بنکەو بارەگای سەربازی لەناوچەکەدا دامەزراندوە و ڕۆژانە سەرقاڵی بۆردومان کردن و ڕاوەدونان و شەهیدکردنی دانیشتوانی گوندەکانی کوردستانە.\nداگیرکاری و ڕقوقینی تورکەکان بەرامبەر بەنەتەوەیەکی وەک کورد بەجۆرێکە ئەگەربێت و هێزێکی وەک پەکەکەش لە هاوکێشەی سیاسی سەرئەم زەمینەدا بسڕینەوە و شتێک نەمێنێت بەناوی پەکەکەوە، ئەوا تورک هەردەستبەرداری داگیرکەریەکانی نابێت و بەدوایی بیانویەکی دیکەدادەگەڕێت تا لەڕێگەیەوە درێژە بەسیاسەتی ڕەگەزپەرستانەوە و نامرۆڤانەی خۆی بدات، بەداخەوە ئەوەی جێگایی نیگەرانییە ئەوەیە لەبەرامبەر ئەم سیاسەتە کاولکاری و دڕندانەی تورکدا نەک هەر بەرپەرچدانەوەیەک لەلایەن هێزە کوردیەکان و سەرکردایەتی سیاسی کورد لەباشوری کوردستان بەدیناکەین، بەڵکو بەدرێژایی مێژوو هەمیشە لەناوخۆدا هێزێک هاوکار ویارمەتی دەر و ڕێگە خۆشکەربووە بۆ هێنانی هێزی تورک بۆسەر خاک و ئاوی کردستان،\nلەئێستادا ئەوەی جێگایی مەترسییە ئەوەیە کە سیاسەتی داگیرکاری تورک جودایە لە سیاسەتی هەرهێزیکی دیکەی داگیرکەر لە دونیادا، سیاسەتی تورکەکان بەجۆرێکە کە دەستیان بەهەرشوێنێک بگات ئەستەمە پاشەکشێی تێدابکەن و بەدرێژایی مانەوەشیان لەو شوێنەی کەداگیری دەکەن جگە لە تاڵانکردن و ماڵوێرانی هیچ شتێکی دیکە لەدوایی خۆیان بەجێ ناهێڵن.\nئەوەی وایکردووە مەترسی داگیرکاریەکانی تورکەکان لە سەردەمی ئەردۆغاندا زۆر جیاواز و هەستیارتربێت لەداگیرکاری و پەلامارەکانی سوڵتان سەلیمی یەکەم ئەوەیە کە سەردەمەکە گۆڕانکاری گەورە تیایدا ڕوویداوە و ئێستا لەپاڵ داگیرکردنی خاکدا پرسی نەوت و گاز و سەرچاوەکانی دیکەی ووزە زیادیان کردووە و وایکردووە هەڵپەکردن بۆ داڕشتنەوەی سیاسەتی دورمەودای عوسمانییەکان و مانەوەیان لەناوچەکەدا بەجۆرێک درێژە بکێشێت کە لەخەیاڵی کەسدانەبێت کە ڕۆژێک دێت گۆڕانکارییەکی گەورە ڕوودەدات و تورکەکان ناچار بەکشانەوە بکات،ئەمە پێچەوانەی سەردەمی داگیرکاری ئیمپراتۆرێتی عوسمانیەکان کەهەڵگیرساندنی جەنگی جیهانی و تێکشکاندنی سەردەمی ئیمپراتۆرێتی عوسمانی تاڕادەیەک تورکەکانی ناچار بەکشانەوە کرد هەرچەندە تائێستاش لە ئەدەبیاتی سیاسی تورکیادا ئەم ناوچانە هەربەشێکن لە خاکی تورکیا و تائێستاش بەبەشێکی دابڕاو لەخۆیانی دەزانن.\nسەردەشت محەمەد: غاز، ئاگر لەماڵی کورد بەردەدات. - 2022-04-30\nسەردەشت محەمەد: داگیرکاری تورکەکان لە سوڵتان سەلیمەوە بۆ ئەردۆغان. - 2022-04-20\nعیماد عەلی: ئامانجی سەرەکی ئۆپەراسیۆنەکەی تورکیا تەنها پەکەکە نیە.!\nرێباز مام شۆرش: چاکسازى و کەم قسەکردن و زۆر کارکردن.


تەماتە لە خێزانی بەروبومە باینجانییەکانە بە زۆری لە ناوچە مامناوەندی و گەرمەکان دەڕوێت و گەشە دەکات، ناوە زانستیەکەی Solanum lycopersicum ، ناونانی تەماتە لە زمانی گەلی "ئیزتیک"ی مەکسیکەوە هاتووە، کە بەو بەربومەیان وتووە تۆماتۆل (tomatl )، لە هەندێک وڵاتی ناوچەی ڕۆژهەڵاتی ناوەڕاست و باکوری ئەفریقا بە تەماتە دەوترێت بەنەدۆرە، کە لە زمانی ئیتالیاوە وەرگیراوە.\nنیشتیمانی یەکەمی تەماتە بەرزاییەکانی خۆرئاوای ئەمریکای لاتینە\nکە ئێستا بە وڵاتانی پیرۆ و ئیکوادۆر ناسراوە، بە دیاریکراویش ٢٠ هەزار ساڵ لەمەوبەر شوێنی ئەم ڕووەکەی تیا دۆزراوەتەوە.\nزۆرێک لە میژوونووسان کۆکن لەسەر ئەوەی دوای داگیرکردنی\nشاری ئەزتیک شوێنی مەکسیکۆ سیتی پایتەختی ئێستای مەکسیک لە ساڵی ١٥٢١، "کورتس" گەریدەی ئیسپانی یەکەم کەس بووە تۆی تەماتەی گواستووەتە بۆ ئەوروپا، هەندێکیش دەڵێن کریستۆفەر کۆلۆمیس ئەو کەسەی بۆ یەکەمجار کیشوەری ئەمریکای ئاشکراکرد، یەکەم ئەوروپی بووە لە ساڵی ١٤٩٣ تۆی تەماتەی گواستووەتەوە بۆ ئەوروپا\nتەماتە لە تورکیا و ناوچەی خۆڕهەڵاتی ناوەڕاست کە کوردستانیش بەشێکە لێی، تا سەردەمی داگیرکارییەکانی بەریتانیا لە دوای جەنگی یەکەمی جیهان بوونی نەبووە، دواتر لە ساڵی ١٩١٧ بەدواوە جوتیارەکان لە دەشتاییەکانی تورکیا و ئوردن و پارێزگای دیالەی عێراق لە شارەکانی بەعقوبە و مەندەلی چاندوویانە.\nکاتێک بەرهەمەکەی چووەتە بازاڕەکانی بەغدا خەڵک لێی ترساون بە بەرهەمێکی ژەهراویان زانیووە و دواتر ناونراوە بە "پرتەقاڵی ئینگلیزی".\nبەڵام دوای ئەوەی خەڵک لێی شارەزا بووە، بووەتە پێکهاتەکی سەرەکی چێشتخانەی عێراقی.


دوای سوێند خواردنی سه‌رۆكی حكوومه‌ت چی روویدا؟ - كارزان سه‌باح هه‌ورامی\n13/7/2019 - 11:52\nخه‌ڵكی كوردستان زۆر دڵخۆش بوون به‌وه‌ی له‌كاتی سوێند خواردنی به‌رێز كاك (مه‌سروور بارزانی)، سه‌رۆكی حكوومه‌تی هه‌رێمی كوردستان، سۆزی دا به‌وه‌ی رووبه‌ڕووی گه‌نده‌ڵی ببێته‌وه و كه‌سیش پۆستی حكوومی بۆ به‌رژه‌وه‌ندی شه‌خسی به‌كارنه‌هێنێت، ئه‌م په‌یامه ره‌نگدانه‌وه‌یه‌كی باشی هه‌بووه له‌سه‌ر خه‌ڵك، ره‌نگ بێت سه‌رجه‌م حزبه‌كانی كوردستانیش گه‌یشتبنه ئه‌و باوه‌ڕه‌ی كه دۆخێكی نوێ له‌ناوچه‌كه هاتووه‌ته ئاراوه، یه‌ك بوونیان له دووركه‌وتنه‌وه‌یان باشتره. بزووتنه‌وه‌ی گۆڕان، عاقڵانه له چوار چێوه‌ی گۆرانكاریه‌كانی كوردستان سیاسه‌تی كرد، و تیمێكی سه‌ركه‌وتوویی دانووساندی هه‌بوو له‌گه‌ڵ پارتی دیموكراتی كوردستان، جیاله‌وه‌ی پشكی باشی له حكوومه‌تی هه‌رێمی كوردستان (كابینه‌ی نۆ) به‌ركه‌وت، له‌هه‌مان كاتدا خۆی وابه‌سته‌ی هیچ حزبێكی دیكه نه‌كرد، ئه‌مه‌ش وایكرد كه گۆڕان له حزبی هه‌ژموونییه‌وه بۆ سه‌ربه‌خۆی سیاسی هه‌نگاو بنێت.\nئه‌م سیاسه‌ته‌ی له كابینه‌كانی رابردوو جیاواز بوو, چونكه گۆڕان ئه‌و كات نه‌یده‌ویست یه‌كێتی ببێته ڕكابه‌ری و پێی باش بوو پاكێجی گفتووگۆكانی له‌گه‌ڵ پارتی هاوتای داواكاریه‌كانی یه‌كێتیش بێت، ئه‌مه‌ش په‌یوه‌ندی به لۆژیكی جوگرافیا و ده‌نگده‌ری هاوبه‌شی هه‌ردووكیانه‌وه هه‌بوو، ره‌نگ بێت بۆ بزووتنه‌وه‌ی گۆڕان پارتیش ئه‌و (دوژمنه سیاسییه‌ی)نه‌بێت كه ساڵانی رابردوو بۆخۆی دروستی كردبوو، گۆڕان خۆی له كۆت و به‌ندی ئه‌و ئیرهابه داماڵی كه پێی وابوو نابێت ملكه‌چی گفتووگۆبێت له‌گه‌ڵ پارتی، به‌پێچه‌وانه‌وه رێگا دروسته‌كه هه‌ڵبژێردرا سیاسه‌تكردن نه‌ڕقو كینه‌یه و نه سه‌نگه‌ر گرتنه له‌یه‌كتری، به‌ڵكو گفتووگۆ و لێگه‌یشتنه، هه‌روه‌ك ئێستا له‌رێگای گفتووگۆوه (سیسته‌می سیاسی كوردستان نیمچه په‌رله‌مانییه كه بزووتنه‌وه‌ی گۆڕان ئه‌وه‌ی ده‌ویست. وه‌زیری دارایی و جێگری سه‌رۆكی هه‌رێمیش) پشكی گۆڕانه و پرۆژه‌ی چاكسازی كه پرۆژه‌یه‌كی هاوبه‌شی (گۆڕان و پارتییه)ده‌رخه‌ری گفتووگۆ و سیاسه‌تكردنی نوێن.\nیه‌كێتیش جیا له‌رۆڵی گرنگی له به‌رێوه‌بردنی كوردستان، ده‌بێت له‌وه تێبگات كه هاوبه‌شیكردنی له‌گه‌ڵ پارتی هیچ زیانێكی لێنادات, بگره به‌هێزتری ده‌كات، چونكه سایكۆلۆژیای ده‌نگده‌ری یه‌كێتی جیاوازه له گۆڕان و هێزه ئیسلامییه‌كان ئه‌وان پابه‌ندن به‌سیاسه‌تی یه‌كێتی، بۆیه ده‌رفه‌تێكی گرنگ هاتووه‌ته ئاراوه كه یه‌كێتی رۆڵی به‌هێز خۆی ببینێت له كابینه‌ی نوێ، زۆر هه‌نگاو ماوه له‌به‌رده‌م یه‌كێتی، به‌ڵام ئارامگرتنیان و ده‌رفه‌تدان به‌نوێنه‌ركانیان له حكوومه‌ت باشترین بژارده‌یه.\nره‌نگ بێت پرسیاری خه‌ڵكیش ئه‌وه‌بێت چی ده‌گوزه‌رێت؟ دۆخی هه‌رێمی كوردستان به‌ره‌و كوێوه ده‌روات؟ پێش وه‌ڵام دانه‌وه ئه‌م پرسیاره، ده‌كرێت گۆڕانكاری ناوچه‌كه بكرێته پێوه‌ر بۆ ئه‌وه‌ی وه‌ڵامی پرسیاره‌كه بدرێته‌وه، له‌ماوه‌ی چه‌ند رۆژی رابردوو سه‌رۆك وه‌زیرانی عێراق، (عادل عه‌بدول مه‌هدی) بڕیاری دا سه‌رجه‌م هێزه‌كانی حه‌شدی شه‌عبی، له چێوار چێوه‌ی سوپای عێراق رێكبخاته‌وه و سه‌رجه‌م پۆسته وه‌كاله‌تییه‌كان پڕبكرێنه‌وه و كابینه‌ی حكوومه‌ت ته‌واو بكرێت، داواشی له هه‌رێمی كوردستان كردووه به‌رده‌وامی به گفتووگۆكان بده‌ن و لێگه‌یشتن له‌گه‌ڵ به‌غدا دروست بكه‌ن، ره‌نگ بێت ئه‌مه یه‌كه‌م په‌یام بێت بۆ هه‌رێمی كوردستان كه گرنگه له كابینه‌ی نوێی به‌سه‌رۆكایه‌تی به‌رێز مه‌سروور بارزانی، له‌گه‌ڵ به‌غدا له‌سه‌ر پرسی بودجه و پێشمه‌رگه و كه‌ركووك بگه‌نه رێككه‌وتن، پێیم وایه یه‌كه‌م هه‌نگاویش ئه‌وه‌ده‌بێت. له له‌نزیكترین كاتیشدا پێشمه‌رگه ده‌گه‌رێته‌وه بۆ سنووری كه‌ركووك و حه‌شد ناوسه‌نته‌ری شاری كه‌ركووك چۆڵ ده‌كه‌ن و پارێزگاری نوێ بۆ ئه‌و شاره ده‌ست به‌كارده‌بێت.\nره‌نگ بێت به‌م هه‌نگاوه (عادل مه‌هدی)، زه‌بری گورچك بڕی دابێت له نه‌یاره‌كانی كه ده‌یانه‌وێت په‌یوه‌ندی هه‌رێم و به‌غدا به ئاقارێكی دیكه ببه‌ن، یه‌كێك له ئه‌گه‌ره به‌هێزه‌كان ئه‌وه‌یه كه رێككه‌وتنی ئێستای هه‌رێم و به‌غدا بۆ چوار ساڵ درێژده‌كرێته‌وه و به‌غدا ناچار ده‌كرێت به‌شێك له شایسته داراییه‌كانی پێشمه‌رگه ره‌وانه بكات، چونكه به‌بێ هێزی پێشمه‌رگه دۆخی سنووری ماده‌ی 140 ده‌كه‌وێته مه‌ترسییه‌وه و ره‌نگ بێت جوڵه‌ی ئه‌م دواییه‌ی داعش له‌و ناوچانه (عادل عه‌بدول مه‌هدی) ناچار بكات بۆ رێككه‌وتنی نوێ له‌گه‌ڵ هه‌رێمی كوردستان. كڕینی مووشه‌كی (s-400)ی رووسی له‌لایه‌ن وه‌زاره‌تی به‌رگری توركیاوه دۆخێكی نوێ دێنێته ئاراوه، واشنتن به‌مه رازی نییه و ناتۆش نیگه‌رانه، ره‌وشی ناوخۆی توركیا تادێت ئاڵۆزده‌بێت، پرسی په‌كه‌كه مژاری به‌هێزه، ئۆپه‌راسیۆنی (په‌نجه)له خواكورك و قه‌ندیل له‌لایه‌ن توركیاوه له‌دژی په‌كه‌كه درێژه‌ی ده‌بێت، له‌ماوه‌ی رابردوو كۆبوونه‌وه‌ی وه‌زیری به‌رگری توركیا و عێراق ئه‌نجام دراوه, سنووری كوردستان تاكه قوربانی شه‌ڕه‌كه‌یه.\nره‌نگ بێت حكوومه‌تی هه‌رێم به‌دوای چاره‌سه‌ری گونجاو بگه‌رێت، ئه‌مه‌ش پێویستی به لۆژیكی گفتووگۆیه له‌گه‌ڵ توركیا و عێراق، چونكه ئه‌وان رێككه‌وتنی سنووریان له ساڵی 1984 ئه‌نجام داوه، سه‌رجه‌م ئه‌گه‌ره‌كان ئاماژه‌ن بۆ ئه‌وه‌ی كه كۆمه‌ڵگای نێوده‌وڵه‌تی پارێزگاری له ئارامی كوردستان ده‌كات، حكوومه‌تی نوێ ده‌بێت هه‌نگاو بهاوێژێت به‌سه‌ر ئه‌و گرفتانه‌دا به‌مه‌رجێك كۆمه‌ڵگای نێوده‌وڵه‌تی پاڵپشت بن. له‌م لاشه‌وه ده‌بێت هه‌رچی زووه، هه‌نگاوه‌كانی یه‌كخستنه‌وه‌ی پێشمه‌رگه پێش بخرێت, دیارنییه ره‌وشی ناوچه‌كه به‌ره‌و كوێووه هه‌نگاو ده‌نێت، ره‌نگ بێت له هه‌ر كاتێكدا داعش یان گروپه توندره‌وه‌كان ببنه‌وه گرفت بۆ سه‌ر ئه‌منییه‌تی عێراق و كوردستان، كاك (مه‌سروور بارزانی) له‌به‌رئه‌وه‌ی كه خۆی پێشووتر راوێژكاری ئه‌نجومه‌نی ئاسایش بووه، ره‌نگ بێت باشتر له‌و باره‌وه درك به‌و گرفته بكات و پشتیوانی سه‌رۆك (مه‌سعوود بارزانی) بۆ كابینه‌ی حكوومه‌ت سه‌پۆرتێكی باشه، چونكه هێشتا رۆڵی سه‌رۆك (بارزانی) له عێراقی دوای كابینه‌ی (حه‌یده‌ر عه‌بادی) باشتر ده‌رده‌كه‌وێت، ئه‌مه‌ش له رێككه‌وتنی (سه‌رۆك بارزانی و عادل مه‌هدی )هات له‌سه‌ر پرسی ناردنی بودجه.\nره‌نگ بێت هێشتا ده‌نگێكی به‌هێزی نارازی هه‌بێت له عێراقدا بۆ تێكدانی په‌یوه‌ندی هه‌ولێرو به‌غدا، ناكرێت هه‌وڵه‌كانی هه‌رێمی كوردستانیش له‌ناو خۆدا كه له‌پێناوی موزایه‌ده‌ی سیاسی (دنه‌ی) ئه‌و سیاسه‌ته‌ده‌ده‌ن ده‌بێت كوردستان خۆی راده‌ستی به‌غدا بكات، به‌نادیده بگیرێت، چونكه كاتی ئه‌وه هاتووه حكوومه‌تی هه‌رێم رۆڵی نوێنه‌رایه‌تی راسته‌قینه ببینێت له‌جێگای نوێنه‌ری حزبه‌كان . به‌شێكی دیكه‌ی پرسه‌كانیش په‌یوه‌ندیان به گرنگی كۆمه‌ڵگای نێوده‌وڵه‌تی به هه‌رێمی كوردستانه‌وه هه‌یه له‌دوای ریفراندۆمی ساڵی 2017 ده‌یانه‌وێت بایه‌خێكی باشتر به كوردستان بده‌ن سه‌ردانی ئه‌م دواییه كاك نێچیرڤان بارزانی سه‌رۆكی هه‌رێم بۆ فه‌ره‌نسا ده‌رخه‌ری ئه‌وه‌یه كه كوردستان بتوانێت یاریه‌كی نوێ له گۆرانكاری ناوچه‌كه بكات.\nتربية إقليم كوردستان: الوزارة ﺗﺴﺘﺨﺪﻡ ﻧﻈﺎﻡ ﺍﻟﺘﻌﻠﻴﻢ ﺍﻻﻟﻜﺘﺮﻭﻧﻲ\nشفاء 61 مصابا بكورونا في إقليم كوردستان


ژیان | جیهان | ژنێکی ئەفغانی دوعا دەکات ئاشتی وڵاتەکەی مێردی چوارەمی ڕزگار بکات\nژنێکی ئەفغانی دوعا دەکات ئاشتی وڵاتەکەی مێردی چوارەمی ڕزگار بکات\n2020-09-22 | 1510 جار خوێندراوەتەوە\nژنێک لە ئەفغانستان بەناوی "تاج بیبی" دوعا دەکات خوای گەورە هاوسەری چوارەمی کە سەربازە لە سوپای ئەفغانستاندا بەهۆی پرۆسەی ئاشتی وڵاتەکەیەوە ڕزگار ببێت و نەکوژرێت.\nئەو ژنە لە ئێستادا هاوسەرەکەی بۆ جەنگی بزوتنەوەی تاڵیبان چووەتە ناوچەیەکی دوورە دەستی وڵاتەکەی و هیوای ئەوەیە چارەنووسی وەک چارەنووسی سێ براکەی دیکەی نەبیت، کە مێردی لەگەڵ هەموویاندا کردووە و یەک لەدوای یەک لە جەنگی سوپا لەدژی بزوتنەوەی تاڵیبان کوژراون.\nتاج بیبی لەکاتێکدا ئەو دوعایەی کردووە، هاوسەرەکەی "ئەمینولا " ماڵەوەی جێدەهێشت بۆ بەرەکانی شەڕ کە تا ماوەی سێ مانگ دەبێت بمێنێتەوە و دەست و دوعایە کە بۆ چوارەم جار بێ هاوسەر نەبێت.\nلەوبارەیەوە وتوویەتی "ناتوانم بۆ جارێکی تر ئەو پینج منداڵە کە هەمە دیسان هەتیوو بکەونەوە".\nوەک خۆی گێراویەتەوە تەمەنی ١٨ ساڵ بووە کە یەکەمجار هاوسەرگیری لەگەڵ براگەورەکەی ئەمینوڵا کردووە، کە ئەویش سەرباز بووە لە سوپای ئەفغانستاندا.\nئاژانسی هەواڵی ڕۆیتەرز کە چیرۆکی ئەو خێزانەی گێراوەتەوە، لە زاری بیبییەوە دەڵێت، ژیان زۆر ئاسایی دەڕۆیشت تا ئەو کاتەی هاوسەری یەکەمی کوژراوە لە جەنگی تاڵیباندا، دوای چەند مانگێک بۆ جاری دووەم هاوسەرگیری لەگەڵ برا بچوکەکەی ئەمینوڵای هاوسەری ئێستای کردووەتەوە، کە بە هەمان شێوە سەرباز بووە.\nلە کۆمەڵگەی "بشتۆنییەکان"ی ئەفغانستان باوە و ڕەوایە ژن هاوسەرگیری لەگەڵ برای هاوسەرەکەی بکاتەوە کاتێک کۆچی دوایی دەکات، چونکە بە گونجاوی نازانن لە دەرەوەی خێزانەکە هاوسەرگیری بکاتەوە.\nوەک خۆی بۆ ئاژانسی ڕۆیتەری گێراوەتەوە، بەر لەوەی لەگەڵ ژیانی هاوسەری نوێی ڕابێت، ئەو هاوسەرەشی بۆ جاری دووەم لەبەرەکانی جەنگی تاڵیبان کوژراوە، لە کاتێکدا بەرگری لە خاڵێکی پشکنینی سوپا کردووە.\nدوای سێ مانگ بیب ڕەزامەندبووە لەسەر داخوازی خەسووی کە هاوسەرگیری لەگەڵ کوڕی سێهەمی بکاتەوە، کە ئەفەسەری پۆلیس بووە، بەڵام لە پێکدادانێک لەگەڵ بزوتنەوەی تالیبان لە ساڵی ٢٠١٧دا بە هەمان شێوە کوڕی سێهەمیش کوژراوە.\nدوای تێپەڕبوونی سێ مانگ بەسەر پرسەکەدا لە هەمان ساڵ بۆ جاری چوارەم هاوسەرگیر لەگەڵ ئەمینوڵای هاوسەری ئێستای کردووە و، ئەم هاوسەرەی ئەرکی بەخێوکردنی منداڵی هەر سێ براکەی دیکەشی گرتووەتە ئەستۆ.\nبیبی سەرکۆنەی بزوتنەوەی تالیبان دەکات و جارجاریس سەرکۆنەی حکومەتی ئەفغانستان، هەندێک جاریش هێزە بیانییەکان، بەڵام زۆربەی جارەکان سەرکۆنەی خۆی دەکات لەسەر ئەو خەفەت و مەراقەی کە تووشی بووە لە ژیانیدا.\nلە بەشێکی تری وتەکانیدا وتوویەتی "ئیسلام فێرمان دەکات کە یەکتری نەکوژینن بەڵام لەم وڵاتەی ئێمە هەموومان یەکتری دەکوژین، هەر کەسێکمان بوێیت دەیکوژین".\nوەک خۆی دەڵێت لەخوا دەپاڕێتەوە ئەمینوڵا واز لە سوپا بێنێت، بەڵام بەڵێنیشی پێداوە بە سەلامەتی بگەڕێتەوە، دوعای ئەوەش دەکات ئاشتی لە وڵاتەکەیدا بەرقەرار بێت، چونکە ژیانی بە مانەوەی هاوسەرەکەیەوە بەندە.\nتاج بیبی لە ناوچەی "سادق ئاباد"ی ئەفغانستان نیشتەجێیە لە هەرێمی کوناری خۆرهەڵاتی ئەفغانستان، زۆربەی کاتەکانی بە دورینی جلوبەرگری منداڵەکانی و خێزانەکەی بەسەردەبات، کە ژمارەیان ١٥ کەسە.\nبەگشتی خێزانەکە چاویان لە موچەی ٣٠٠ دۆلارییەکەی ئەمینوڵا و موچەی خانەنشینی سی هاوسەرەکەی دیکەیەتی بۆ ئەوەی پێی بژین.


پەرلەمانتارێک: کۆبوونەوەی پەرلەمان بۆ ئێوارە دوادەخرێ\nبه‌ڤیدیۆ.. سه‌نا به‌رزنجى كلیپێكى نوێى بڵاو كرده‌وه\nچەند په‌رله‌مانتارێکی یه‌كێتی له كاتی ده‌نگدان به هه‌موارى یاسای هه‌ڵبژاردنه‌كه نه‌كشانه‌وه\nئازاد مەحمود 05/08/2019 - 16:06 بڵاوکراوەتەوە لە ڕاپۆرت\nوێڕای خراپیی دۆخى ئه‌منیى كه‌ركووك، بڕیاره مانگى نیسانى ساڵی ئاینده، هه‌ڵبژاردنى ئه‌نجومه‌نى پارێزگاكانى عێراق به كه‌ركووكیشه‌وه بکرێت. به‌رپرسێكى پارتی دیموكراتى كوردستان ڕای ده‌گه‌یه‌نێت، له 16ی ئۆكتۆبه‌ره‌وه 150 هه‌زار ئاواره نه‌گه‌ڕاونه‌ته‌وه و 300 هه‌زار عه‌ره‌بى هاورده نیشته‌جێی سنووری كه‌ركووك بوونه ئێستا زۆرینه‌یان ده‌توانن له كه‌ركووك ده‌نگ بده‌ن.\nله ساڵی 2005 و به‌پێی یاسای برێمه‌ر، هه‌ڵبژاردنى ئه‌نجومه‌نى پارێزگاى كه‌ركووك هاوكات له‌گه‌ڵ پارێزگاكانى دیكه‌ى عێراق کرا، ئه‌وكات له كۆی 41 كورسیی ئه‌نجومه‌نه‌كه، لیستى برایه‌تى توانى 26 كورسیى ئه‌نجومه‌نى پارێزگاى كه‌ركووك به‌ده‌ست بهێنێت، به‌ڵام به‌هۆی تایبه‌تمه‌ندیى خستنه پاڵ كه‌ركووك، هه‌ڵبژاردنى ئه‌نجومه‌نى پارێزگاى كه‌ركووك له ساڵی 2009 و 2013دا نەکرا، بڕیاره بۆ یه‌كى نیسانى ساڵی ئاینده، هه‌ڵبژاردنى ئه‌نجومه‌نى پارێزگانى عێراق به كه‌ركووكیشه‌وه بکرێت و رێژه‌ى كورسییه‌كانى ئه‌نجومه‌نى پارێزگاكان به‌شێوه‌یه‌كى به‌رچاو كه‌مى كردووه، به‌شێوه‌یه‌ك كه بۆ هه‌ر یەک ملیۆن كه‌س 10 كورسى دانراوه و كورسییه‌كانى ئه‌نجومه‌نى پارێزگاى كه‌ركووكیش له 41 كورسییه‌وه كه‌م ده‌كرێته‌وه بۆ 13 كورسی و كورسییه‌كى كۆتاش بۆ مه‌سیحییه‌كان، به‌و پێیه‌ش ژماره‌ى دانیشتوانى كه‌ركووك به یه‌ك ملیۆن و 639 هه‌زار و 953 كه‌س دیاری كراوه.\nله چه‌ند رۆژی رابردوودا، له په‌رله‌مانى عێراق یاسای هه‌مواركراوى ئه‌نجومه‌نى پارێزگاكانى عێراق تێپه‌ڕێنرا، كه په‌رله‌مانتارانى پارتی و به‌شێك له په‌رله‌مانتارانى یه‌كێتی له‌گه‌ڵ ئه‌و یاسایه‌دا نه‌بوون، به‌پێی ئه‌و یاسایه ژماره‌یه‌كى زۆرى ده‌نگده‌رانى كورد له كه‌ركووك بێ به‌ش ده‌بن له ده‌نگدان، ئه‌وانه‌ى كه نفووسیان پێشووتر گواستووه‌ته‌وه بۆ شاره‌كانى هه‌رێمى كوردستان و ته‌نیا فۆرمى خۆراكیان لە كه‌ركووك ماوه.\nده‌قی ماده‌ى 35ى یاسای هه‌ڵبژاردنى هه‌مواركراو به‌و شێوه‌یه‌یه، كۆمیسیۆنى باڵاى سه‌ربه‌خۆی هه‌ڵبژاردن پابه‌ند ده‌كرێت به وردبینیى له تۆمارى ده‌نگده‌ران، تاوه‌كوو 31ى كانونى دووه‌مى 2020 له‌نێوان پسووله‌ى خۆراك و ناسنامه‌ى بارى شارستانی، بۆ ئه‌وه‌ى ئه‌و ناوانه بسڕێته‌وه کە له هه‌ردوو تۆماره‌كه‌دا هاوتا نین.\nله‌م باره‌یه‌وه، مه‌ریوان جه‌لال، به‌رپرسی مه‌كته‌بی راگه‌یاندنى لقی كه‌ركووكى پارتی، بۆ (باس) ڕای گه‌یاند: "له ماوه‌ى چه‌ند سه‌عاتێكى كه‌مدا، هه‌موارى پرۆژه یاسای ژماره 12ی ساڵی 2018 له ئه‌نجومه‌نى نوێنه‌رانى عێراق كرا و له په‌رله‌مان تێپه‌ڕێنرا، بڕیاریش درا مانگى نیسانى ساڵی داهاتوو هه‌ڵبژاردن له پارێزگاكانى عێراق به كه‌ركووكیشه‌وه بکرێ، هه‌ڵبه‌ته ئێمه هه‌میشه له‌گه‌ڵ هه‌ڵبژاردندا بووینه، به‌ڵام نه‌ك له دۆخێكى نائاساییدا، بۆیه ئێمه دژی ئه‌وه بووین كه له دۆخى نائاسایی كه‌ركووكدا هه‌ڵبژاردن به‌ڕێوه بچێ، به‌گوێره‌ى ئه‌و یاسایه‌ى هه‌ڵبژاردن ده‌نگێكى زۆرى كورد ده‌فه‌وتێ و له‌به‌رامبه‌ردا ده‌نگى عه‌ره‌ب زیاد ده‌كات، چونكه كارێكى وا كراوه كه له ساڵی 2010ه‌وه تاوه‌كوو 2013 پشت به تۆمارى ده‌نگده‌ران ببه‌سترێت، به‌و پێیه‌ش كورد زیان ده‌كات، له‌به‌ر ئه‌وه‌ى كورده ئاواره‌كان پێش ئه‌و كاته گه‌ڕاونه‌ته‌وه شاره‌كه‌یان، بۆیه ئێمه دژی ئه‌و هه‌ڵبژاردنه‌ین، کە به‌و شێوه‌یه به‌ڕێوه بچێ".\nگوتیشی: ”بارودۆخى كه‌ركووك زۆر خراپه و زیاتر له 150 هه‌زار هاووڵاتیی كوردى كه‌ركووك له 16ی ئۆكتۆبه‌ره‌وه ئاواره‌ى هه‌رێمى كوردستان بوونه و زیاتر له 300 هه‌زار عه‌ره‌بى هاورده هاتوونه‌ته سنوورى پارێزگاى كه‌ركووك، ئه‌وان فۆرمى خۆراك و نفووسیان گواستووه‌ته‌وه بۆ كه‌ركووك، واتا ده‌توانن ده‌نگ بده‌ن، به‌وه‌ش رێژه‌ى كورد كه‌م ده‌كات و رێژه‌ى عه‌ره‌ب زیاد ده‌كات، ئێستا نه‌یارانى كورد داواى ئه‌وه ده‌كه‌ن، كه كۆمیسیۆن تۆمارى ده‌نگده‌درانى ساڵی 2013ه‌وه به‌ولاوه هه‌ژمار نه‌كه‌ن، ئه‌مه‌یان كاره‌ساته، چونكه كورد له ساڵی 2003ه‌وه هه‌ر به‌رده‌وام بوونه له گه‌ڕانه‌وه بۆ شاره‌كه‌یان و به‌و پێیه‌ش ئه‌وان نه‌توانن ده‌نگ بده‌ن، بۆیه ئێمه ئه‌وه قبووڵ ناكه‌ین و ئه‌گه‌ر هه‌ڵبژاردنیش بكرێ، پێویسته كه‌ركووكییه‌كان تێكڕا ده‌نگى خۆیان بده‌ن، وه‌ك خۆى چۆن بووه، با تۆمارى ده‌نگده‌ران به‌و شێوه‌یه بمێنێته‌وه“.\nپێوه‌ند به‌م باسه، شه‌مسه‌دین مه‌حمود، به‌رپرسی به‌شی هه‌ڵبژاردنی مه‌ڵبه‌ندى كه‌ركووكى یه‌كێتی، بۆ میدیایه‌كى سه‌ر به حزبه‌كه‌ى ڕای گه‌یاندووه، به‌پێی ماده‌ى (35)ى یاسای هه‌مواركراوى هه‌ڵبژاردنى ئه‌نجومه‌نى پارێزگاكانى عێراق، كورد زه‌ره‌رمه‌ند ده‌بێ و ژماره‌ى ده‌نگه‌كانى له كه‌ركووك كه‌م ده‌بێته‌وه، چونكه به‌پێی ئه‌و ماده‌یه، ئه‌و هاووڵاتییانه‌ى ته‌نیا فۆرمى خۆراكیان كه‌ركووكه و نفووسیان سه‌ر به یه‌كێك له پارێزگاكانى هه‌رێمه، بۆ هه‌ڵبژاردنى داهاتووى كه‌ركووك ناتوانن ده‌نگ بده‌ن.\nئه‌و به‌رپرسه‌ى یه‌كێتی ئاماژه‌ى بۆ ئه‌وه‌ش كردووه، هه‌ر به‌پێی یاسای نوێی هه‌ڵبژاردنى ئه‌نجومه‌نى پارێزگاكان، دانیشتوانى هه‌ندێك ناوچه ئێستا له ڕووى كارگێڕییه‌وه سه‌ر به كه‌ركووك نیین، بێبه‌ش ده‌بن له ده‌نگدان، به نموونه ناحیه‌ى قادر كه‌ره‌م و شوێنی تریش.\nهاوكات ره‌سووڵ ره‌ئوف، به‌رپرسى مه‌ڵبه‌ندی كه‌ركووكى حزبی سۆشیالیست، بۆ (باس) ڕای گه‌یاند: "ئه‌گه‌ر هه‌ڵبژاردن به‌پێی ئه‌و ره‌شنووسه‌ى یاسای هه‌ڵبژاردنى ئه‌نجومه‌نى پارێزگاكانى هه‌مواركراو بکرێت، ئه‌وا كورد له هه‌ڵبژاردنى داهاتوودا زه‌ره‌ر ده‌كات، چونكه به‌شێوه‌یه‌كه هه‌ر پارێزگایه‌ك، كه ئاستى بایۆمه‌ترى له %75ى تێنه‌ڕاندبێ، ده‌توانرێ ته‌نیا به نفووس و فۆرمى خۆراك ده‌نگ بده‌ن، هه‌ڵبه‌ته كه‌ركووكیش تاوه‌كوو ئێستا ئاستى ئه‌وانه‌ى، كه بایۆمه‌ترییان کردووە نه‌گه‌یشتووه‌ته ئه‌وه‌ى، كه ته‌نیا پشت به بایۆمه‌ترى ببه‌سترێت، واتا عه‌ره‌به هاورده‌كان ده‌توانن به ئاره‌زووى خۆیان ده‌نگ بده‌ن، خاڵێكى تریش كه دیسان به زیانى كورد ده‌شكێته‌وه، ئه‌ویش بریتییه له‌وه‌ى، كه جگه له‌وه‌ى فۆرمى خۆراكی كه‌ركووك، له كاتى ده‌نگداندا ته‌ماشاى نفووسیش ده‌كرێ، تاوه‌كوو بزانرێ نفووسه‌كه‌ی كوێیه، كه‌واته ئه‌و خه‌ڵكه‌ى له ساڵانى په‌نجاكانى سه‌ده‌ى رابردووه‌وه وه‌ك خه‌ڵكی چه‌مچه‌ماڵ و ئاغجه‌له‌ر و قادر كه‌ره‌م و شوێنه‌كانى تریش سه‌ر به كه‌ركووك بوونه، به‌ڵام ئێستا له رووى ئیدارییه‌وه سه‌ر به سلێمانین، بۆیه ئه‌گه‌ر وابێت بێبه‌ش ده‌كرێن له ده‌نگدان".\nئاشكراشی كرد، به‌و پێیه‌ش دەیان هەزار هه‌زار ده‌نگى كورد له هه‌ڵبژاردنى داهاتووى ئه‌نجومه‌نى پارێزگاى كه‌ركووك كه‌م ده‌كات.\nڕاشی گه‌یاند، عه‌ره‌به‌كان به به‌رنامه كار ده‌كه‌ن له‌سه‌ر ئه‌وه‌ى، رێژه‌ى ده‌نگى كورد كه‌م بكات، پەر‌لەمانتارانی پارتی له‌و دانیشتنه‌ى كه ده‌نگ بۆ یاسای هه‌مواركراوى هه‌ڵبژاردنى ئه‌نجومه‌نى پارێزگاكانى عێراق درا، كشانه‌وه و ده‌نگیان نه‌دا، به‌و حاڵه‌ته‌وه هه‌ڵبژاردن له كه‌ركووك به‌ڕێوه بچێ، به‌ڵام چه‌ند په‌رله‌مانتارێكى یه‌كێتی هه‌ر له‌ناو كۆبوونه‌وه‌كه‌ی په‌رله‌مان مانەوە و نه‌كشانه‌وه، كه‌واته كورد له‌سه‌ر ئه‌و بڕیارانه‌ش یه‌ك ده‌نگ نییه، بۆیه ده‌توانم بڵێم، ئه‌م یاسای هه‌ڵبژاردنه به قازانجى كورد ناشكێته‌وه.